qundao/data-zh-poetry huggingface dataset:
寄蜀二首·其二
作者：刘子翚
朝代：宋
体裁：五言律诗

有客传归信，愁怀得暂宽。儿童占鹊喜，邻里借书看。离蜀秋方半，浮湘岁欲阑。柴门频洒扫，梦想见征鞍。
寄行夫兼怀如愚珙
作者：刘子翚
朝代：宋

已把重阳菊，吟怀不为秋。
江湖三俊远，天地一翁愁。
日近书来少，宵长梦不休。
吴云犹可望，时上堇峯头。
寄行夫兼怀如愚珙
作者：刘子翚
朝代：宋

已把重阳菊，吟怀不为秋。江湖三俊远，天地一翁愁。日近书来少，宵长梦不休。吴云犹可望，时上堇峰头。
寄题清轩二首
作者：刘子翚
朝代：宋

闻说名轩寄远情，得非游世厌营营。丈夫出处浑无累，只要心源一点清。中郎言语妙天下，曾向轩中记旧游。一尺翠珉挥染罢，冰轮夜转屋山头。
寄题清轩二首·其一
作者：刘子翚
朝代：宋
体裁：七言绝句

闻说名轩寄远情，得非游世厌营营。丈夫出处浑无累，只要心源一点清。
寄题清轩二首·其二
作者：刘子翚
朝代：宋
体裁：七言绝句

中郎言语妙天下，曾向轩中记旧游。一尺翠珉挥染罢，冰轮夜转屋山头。
寄题观澜亭二首
作者：刘子翚
朝代：宋

遥知压水创新斋，百里寒声席下来。准拟杖藜秋夜去，同看月涌烂银堆。未合沧溟势不休，喷云齧石几经秋。雄心戏欲相吞吐，一纵词澜笔下流。
寄题观澜亭二首·其一
作者：刘子翚
朝代：宋
体裁：七言绝句

遥知压水创新斋，百里寒声席下来。准拟杖藜秋夜去，同看月涌烂银堆。
寄题观澜亭二首·其二
作者：刘子翚
朝代：宋

未合沧溟势不休，喷云啮石几经秋。
雄心戏欲相吞吐，一纵词澜笔下流。
寄题观澜亭二首·其二
作者：刘子翚
朝代：宋

未合沧溟势不休，喷云齧石几经秋。雄心戏欲相吞吐，一纵词澜笔下流。
寄题郑尚明煮茶轩三首
作者：刘子翚
朝代：宋

过耳飕飕未歇，装怀愦愦俄空。它日宁逃水厄，会须一访髯翁。鼋鼎从渠染指，曲车绝念流涎。犹有清馋未已，茶瓯日食万钱。一点春回枯蘖，万家噪动寒墟。凤饼龙团玉食，伤心半入穹庐。
寄题郑尚明煮茶轩三首·其一
作者：刘子翚
朝代：宋
体裁：六言诗

过耳飕飕未歇，装怀愦愦俄空。它日宁逃水厄，会须一访髯翁。
寄题郑尚明煮茶轩三首·其三
作者：刘子翚
朝代：宋

一点春回枯枿，万家譟动寒墟。
凤餠龙团玉食，伤心半入穹庐。
寄题郑尚明煮茶轩三首·其三
作者：刘子翚
朝代：宋

一点春回枯蘖，万家噪动寒墟。凤饼龙团玉食，伤心半入穹庐。
寄题郑尚明煮茶轩三首·其二
作者：刘子翚
朝代：宋

鼋鼎从渠染指，曲车绝念流涎。犹有清馋未已，茶瓯日食万钱。
寄题郑尚明煮茶轩三首·其二
作者：刘子翚
朝代：宋

鼋鼎从渠染指，麯车绝念流涎。
犹有清馋未已，茶瓯日食万钱。
寄题陈良臣颐轩四首
作者：刘子翚
朝代：宋

七事疑生何晏，三爻梦感虞翻。独养灵龟不昧，有人高卧颐轩。啼鹃底用流血，渴水犹贪饮河。勿谓山雷象浅，人生口祸常多。奇峰一叠两叠，乱涧清流浊流。那识高人胜处，阒然心地能幽。道醇泮宫识面，德润梓里知名。相从固应未晚，畏君难弟难兄。
寄题陈良臣颐轩四首
作者：刘子翚
朝代：宋

奇峰一叠两叠，乱涧清流浊流。那识高人胜处，閴然心地能幽。
寄题陈良臣颐轩四首·其一
作者：刘子翚
朝代：宋
体裁：六言诗

七事疑生何晏，三爻梦感虞翻。独养灵龟不昧，有人高卧颐轩。
寄题陈良臣颐轩四首·其三
作者：刘子翚
朝代：宋

奇峯一迭两迭，乱涧清流浊流。
那识高人胜处，閴然心地能幽。
寄题陈良臣颐轩四首·其三
作者：刘子翚
朝代：宋

奇峰一叠两叠，乱涧清流浊流。那识高人胜处，阒然心地能幽。
寄题陈良臣颐轩四首·其二
作者：刘子翚
朝代：宋
体裁：六言诗

啼鹃底用流血，渴水犹贪饮河。勿谓山雷象浅，人生口祸常多。
寄题陈良臣颐轩四首·其四
作者：刘子翚
朝代：宋
体裁：六言诗

道醇泮宫识面，德润梓里知名。相从固应未晚，畏君难弟难兄。
寄题黄应亨东明斋二首
作者：刘子翚
朝代：宋

青藜不复来人世，好学如君自少双。赖有羲和鞭日毂，晓红常照读书窗。斋居雅意与谁论，会见依光沐宠恩。惭愧野人欺我懒，相招炙背坐松根。
寄题黄应亨东明斋二首·其一
作者：刘子翚
朝代：宋

青藜不复来人世，好学如君自少双。赖有羲和鞭日毂，晓红常照读书窗。
寄题黄应亨东明斋二首·其一
作者：刘子翚
朝代：宋

青藜不復来人世，好学如君自少双。
頼有羲和鞭日毂，晓红常照读书窗。
寄题黄应亨东明斋二首·其二
作者：刘子翚
朝代：宋
体裁：七言绝句

斋居雅意与谁论，会见依光沐宠恩。惭愧野人欺我懒，相招炙背坐松根。
寄魏元履
作者：刘子翚
朝代：宋

世情事虚文，十幅了一书。片言倒肺腑，子独不佞予。班班眼中秀，学胆谁似渠。平生几两屩，踏破牛斗墟。小言谒侯门，大言叫天都。归来辟存室，默坐追亡逋。床头著韦编，盘礴万古初。时拈纸上语，破的妙有馀。已甘酬对难，舌本噤不舒。矧予在半流，所见方模糊。蜗涎不自润，讵敢相沾濡。人生强多知，于己固已疏。睫边遗太极，意上町六虚。狞猿絷尚跳，况乃拊槛呼。是神非吾神，滓秽政可奴。尝闻不远复，佩作三字符。煌煌杏坛春，一枝明清湖。蜂蝶未全知，佳处自不孤。惟予先著眼，时来采芳腴。何当共叩微，归性有顺涂。
寄魏元履
作者：刘子翚
朝代：宋

世情事虚文，十幅了一书。
片言倒肺腑，子独不佞予。
班班眼中秀，学胆谁似渠。
平生几两屩，踏破牛斗墟。
小言谒侯门，大言叫天都。
归来闢存室，默坐追亡逋。
床头着韦编，盘礴万古初。
时拈纸上语，破的妙有余。
已甘酬对难，舌本噤不舒。
矧予在半流，所见方模糊。
蜗涎不自润，讵敢相霑濡。
人生强多知，于己固已疏。
睫边遗太极，意上町六虚。
狞猿絷尚跳，况乃拊槛呼。
是神非吾神，滓秽政可奴。
尝闻不远復，佩作三字符。
煌煌杏坛春，一枝明清湖。
蜂蝶未全知，佳处自不孤。
惟予先着眼，时来采芳腴。
何当共叩微，归性有顺涂。
寒中偶书
作者：刘子翚
朝代：宋

寒从何处来，凛色照闽楚。挹之霜松下，清澹不成雨。豪生小病之，一笑窥寰宇。天转隐江湖，吾心正如许。
寒中偶书
作者：刘子翚
朝代：宋

寒从何处来，凛色照闽楚。
挹之霜松下，清澹不成雨。
豪生小病之，一笑窥寰宇。
天转隠江湖，吾心正如许。
寒涧
作者：刘子翚
朝代：宋

林间幽鸟吸枯槎，落尽寒潮一涧沙。独林桥西游子宿，酒旗斜日两三家。
寒涧
作者：刘子翚
朝代：宋
体裁：七言绝句

林间幽鸟啄枯槎，落尽寒潮一涧沙。独木桥西游子宿，酒旗斜日两三家。
少稷赋十二相属诗戏赠一篇
作者：刘子翚
朝代：宋
体裁：古风

不用为鼠何数奇，饭牛南山聊自怡。探穴取虎有奇祸，守株伺兔非全痴。文成雕龙盈卷轴，画蛇失杯坐添足。走马章台忆旧游，岁月才惊羊胛熟。六窗要自息猕猴，黄鸡无应心日休。白衣苍狗变化易，世事何殊牧猪戏。
少稷赋十二相属诗戏赠一篇
作者：刘子翚
朝代：宋

不用为鼠何数奇，饭牛南山聊自怡。
探穴取虎有奇祸，守株伺兔非全痴。
文成雕龙盈卷轴，画蛇失杯坐添足。
走马章台忆旧游，岁月纔惊羊胛熟。
六窗要自息猕猴，黄鸡无应心日休。
白衣苍狗变化易，世事何殊牧猪戏。
少稷远访弊庐仍留佳句书此写怀抱不足为报也
作者：刘子翚
朝代：宋

常嫌门外车，驱驰但扬尘。今朝故人来，喜听声辚辚。昔别自梁苑，分飞湘吴闽。痛心鸣镝祸，事往勿复陈。共载谐寥閴，分筇上嶙峋。山川旧赏识，挟友意弥新。徘徊小精庐，剧谈口翻津。为言漂荡余，投迹荒寒滨。夕火斧僧林，朝餐籴邻囷。官闲非所恨，有禄不济贫。牢愁写万斛，语壮眉不颦。定知撑肠书，为君发精神。调钟尚变哑，画龙孰窥真。吾闻倜傥才，韬默贵自珍。量海浚宜广，豪山磨谷磷。十科世所重，群公谓当仁。向秋荐牍飞，璧光动高旻。陈编论糟粕，中有王道谆。谋国必张国，疗民须活民。但得君名扬，何异我志伸。
少稷远访弊庐仍留佳句书此写怀抱不足为报也
作者：刘子翚
朝代：宋

常嫌门外车，驱驰但扬尘。今朝故人来，喜听声辚辚。昔别自梁苑，分飞湘吴闽。痛心鸣镝祸，事往勿复陈。共载谐寥阒，分筇上嶙峋。山川旧赏识，挟友意弥新。徘徊小精庐，剧谈口翻津。为言漂荡馀，投迹荒寒滨。夕火斧僧林，朝餐籴邻囷。官闲非所恨，有禄不济贫。牢愁写万斛，语壮眉不颦。定知撑肠书，为君发精神。调钟尚变哑，画龙孰窥真。吾闻倜傥才，韬默贵自珍。量海浚宜广，豪山磨欲磷。十科世所重，群公谓当仁。向来荐牍飞，璧光动高旻。陈编论糟粕，中有王道谆。谋国必张国，疗民须活民。但得君名扬，何异我志伸。
少稷远访弊庐仍留佳句书此写怀抱不足为报也
作者：刘子翚
朝代：宋

常嫌门外车，驱驰但扬尘。
今朝故人来，喜听声辚辚。
昔别自梁苑，分飞湘吴闽。
痛心鸣镝祸，事往勿復陈。
共载谐寥閴，分筇上嶙峋。
山川旧赏识，挟友意弥新。
徘徊小精庐，剧谈口翻津。
为言漂荡余，投迹荒寒滨。
夕火斧僧林，朝餐籴邻囷。
官闲非所恨，有禄不济贫。
牢愁写万斛，语壮眉不颦。
定知撑肠书，为君发精神。
调钟尚变哑，画龙孰窥真。
吾闻倜傥才，韬默贵自珍。
量海浚宜广，豪山磨欲磷。
十科世所重，羣公谓当仁。
向来荐牍飞，璧光动高旻。
陈编论糟粕，中有王道谆。
谋国必张国，疗民须活民。
但得君名扬，何异我志伸。
居仁与季言论养生方往叩之而原仲诗有金花充嗉之语乃知致中妙用如此近舍皇甫远取居易岂不迂耶以诗请事
作者：刘子翚
朝代：宋

紫微谈道渺无津，逸步飘然叹绝尘。但向函关迎老子，不知郑圃有真人。数丝雪发神弥瑩，一点金花意自春。莫谓余衰难语此，胸中勇气尚轮囷。
居仁与季言论养生方往叩之而原仲诗有金花充嗉之语乃知致中妙用如此近舍皇甫远取居易岂不迂耶以诗请事
作者：刘子翚
朝代：宋
体裁：七言律诗

紫微谈道渺无津，逸步飘然叹绝尘。但向函关迎老子，不知郑圃有真人。数丝雪发神弥莹，一点金花意自春。莫谓余衰难语此，胸中勇气尚轮囷。
居仁与季言论养生方往叩之而原仲诗有金花充膆之语乃知致中妙用如此近舍皇甫远取居易岂不迂耶以诗请事
作者：刘子翚
朝代：宋

紫微谈道渺无津，逸步飘然叹绝尘。
但向函关迎老子，不知郑圃有真人。
数丝雪髮神弥莹，一点金花意自春。
莫谓余衰难语此，胸中勇气尚轮囷。
居仁报李季言论养生之益
作者：刘子翚
朝代：宋
体裁：七言律诗

平生外骛已知非，木枕藤衾老可依。春半风光唯掩户，病边怀抱自忘机。不知静守绵绵息，何似閒随栩栩飞。欲寄勤渠问仙李，玄关底处是真归。
屏迹
作者：刘子翚
朝代：宋

屏迹山樊避世喧，晚风落日静柴门。
寒泉绕竹通幽圃，小径穿田入别村。
散策微吟霜叶脱，鈎帘宴坐碧云翻。
閒中兴味知何晚，绝口名途不更言。
屏迹
作者：刘子翚
朝代：宋
体裁：七言律诗

屏迹山樊避世喧，晚风落日静柴门。寒泉绕竹通幽圃，小径穿田入别村。散策微吟霜叶脱，钩帘宴坐碧云翻。閒中兴味知何晚，绝口名途不更言。
山寺见牡丹
作者：刘子翚
朝代：宋

倦游曾向洛阳城，几见芳菲照眼新。载酒屡穿卿相圃，傍花时值绮罗人。十年客路惊华发，回首中原隔战尘。今日寻芳意萧索，山房数朵弄残春。
山寺见牡丹
作者：刘子翚
朝代：宋

倦游曾向洛阳城，几见芳菲照眼新。
载酒屡穿卿相圃，傍花时值绮罗人。
十年客路惊华髮，回首中原隔战尘。
今日寻芳意萧索，山房数朵弄残春。
山源
作者：刘子翚
朝代：宋
体裁：五言律诗

汩汩山源水，分流去若驰。有声知尚浅，得势转徂卑。苇棘连荒浦，鱼虾聚小泜。起予湖海兴，惆怅念前期。
山阴作
作者：刘子翚
朝代：宋

地势东南尽，清江吴越分。
修涂杂川陆，游役念良勤。
相从二三子，心期同所欣。
逢幽不暂憇，何由解尘纷。
抗迹蹈奇石，扬情瞩流云。
崇林拥密翠，细草潜幽熏。
兰亭访旧游，昔尝览遗文。
有生怜共尽，兴怀岂惟君。
逍遥千载上，逸兴故不羣。
风流咏觞乐，寂寂今无闻。
山阴作
作者：刘子翚
朝代：宋

地势东南尽，清江吴越分。修涂杂川陆，游役念良勤。相从二三子，心期同所欣。逢幽不暂憩，何由解尘纷。抗迹蹈奇石，扬情瞩流云。崇林拥密翠，细草潜幽薰。兰亭访旧游，昔尝览遗文。有生怜共尽，兴怀岂惟君。逍遥千载上，逸兴故不群。风流咏觞乐，寂寂今无闻。
山阴作
作者：刘子翚
朝代：宋

地势东南尽，清江吴越分。
修涂杂川陆，游役念良勤。
相从二三子，心期同欣掀。
逢幽不暂憩，何由解尘纷。
抗迹蹈奇石，扬情瞩流云。
崇林拥密翠，细草潜幽薰。
兰亭访旧游，昔尝览遗文。
有生怜共尽，兴怀岂惟君。
逍遥千载上，逸兴故不群。
风流咏觞乐，寂寂今无闻。
山馆偶题
作者：刘子翚
朝代：宋
体裁：七言绝句

水绕山堂竹映桥，偶来尘意已潜消。最怜晓日浮波影，满壁煌煌玉电摇。
岩桂
作者：刘子翚
朝代：宋
体裁：五言律诗

凉飔振远村，寂寞度清芬。山路不知处，月窗时夜闻。孤根寒抱石，落子半飘云。袖手空延伫，无才可赋君。
巡寨偶书
作者：刘子翚
朝代：宋

穷寇转趋海，吾邦备宜先。
连年戍役频，征兵及渔佃。
扶戈或稚齿，婴胄仍华颠。
未知戎伍肃，朱旗乱长阡。
林端晚燧发，石际飞梯悬。
崎岖樵牧地，万竈生浮烟。
我行视营栅，儿戏端可怜。
倚兹形势险，寇至常迁延。
羣凶昔吾军，赤指抨鸣弦。
防胡屡瓦解，合寇俄星连。
犹多燕赵儿，意气非当年。
骈车载珍宝，结骑驰婵娟。
时危天稔乱，事岂汝能专。
怒风飞惊涛，河梁失归船。
四顾天地黑，揽衣思茫然。
巡寨偶书
作者：刘子翚
朝代：宋

穷寇转趋海，吾邦备宜先。连年戍役频，徵兵及渔佃。扶戈或稚齿，婴胄仍华颠。未知戎伍肃，朱旗乱长阡。林端晚燧发，石际飞梯悬。崎岖樵牧地，万灶生浮烟。我行视营栅，儿戏端可怜。倚兹形势险，寇至常迁延。群凶昔吾军，赤指抨鸣弦。防胡屡瓦解，合寇俄星连。犹多燕赵儿，意气非当年。骈车载珍宝，结骑驰婵娟。时危天稔乱，事岂汝能专。怒风飞惊涛，河梁失归船。四顾天地黑，揽衣思茫然。
巡寨偶书
作者：刘子翚
朝代：宋

穷寇转趋海，吾邦备宜先。连年戍役频，徽兵及渔佃。扶藏或稚齿，婴胄仍华颠。未知戎伍肃，朱旗乱长阡。林端晚澻发，石妹飞梯悬。崎岖樵牧地，万灶生浮烟。我行视营栅，儿戏端可怜。倚兹形势险，寇至常迁延。群凶昔吾军，赤指抨鸣弦。防胡屡瓦解，合冠俄星连。犹多燕赵儿，意气非当年。骈车载珍宝，结绮驰婵娟。时危天稔乱，事岂汝能专。怒风飞惊涛，河梁失归船。四顾天地黑，揽衣思茫然。
府会次士特韵
作者：刘子翚
朝代：宋

夜宴芙蓉苑，华榱烛影光。史君频会客。侍女惯新妆。剧饮不胜醉，论诗非所长。倚栏霄汉近，宫殿郁相望。
府会次士特韵
作者：刘子翚
朝代：宋

夜宴芙蓉苑，华榱烛影光。史君频会客，侍女惯新妆。剧饮不胜醉，论诗非所长。倚栏霄汉近，宫殿郁相望。
府会次士特韵
作者：刘子翚
朝代：宋

夜宴芙蓉苑，华榱烛影光。
史君频会客，侍女惯新妆。
剧饮不胜醉，论诗非所长。
倚栏霄汉近，宫殿鬰相望。
建康六感·吴
作者：刘子翚
朝代：宋
体裁：古风

龙翔大耳儿，虎视捉刀人。风云竞追逐，逸轨谁能遵。大皇负英材，沈潜欻求伸。一呼定南国，再战威强邻。抗魏既摇岳，攘刘亦披鳞。组练绕平隰，艨艟蔽通津。伟哉人物盛，成功岂无因。代祀已飘忽，风流久弥新。停桡眺迥陆，裂蔓登层闉。卧龙昔来游，万古怀清尘。
建康六感·宋
作者：刘子翚
朝代：宋

寄奴真伟人，落拓龙潜地。
据筵呼五木，已有吞世气。
世期值阳九，天纲日沦夫。
偏邦可跨州，卑号犹称帝。
匪乘艰棘运，英姿畴能济。
南戡奠番禺，西狩澄泾渭。
功虽与世隆，道亦因人废。
缅怀揖让风，黄屋身如寄。
颓波日奔迫，夜壑迁神器。
巢由独贤哉，高纵貌难继。
建康六感·宋
作者：刘子翚
朝代：宋
体裁：古风

寄奴真伟人，落拓龙潜地。据筵呼五木，已有吞世气。世期值阳九，天纲日沦替。偏邦或跨州，卑号犹称帝。匪乘艰棘运，英姿畴能济。南戡奠番禺，西狩澄泾渭。功虽与世隆，道亦因人废。缅怀揖让风，黄屋身如寄。颓波日奔迫，夜壑迁神器。巢由独贤哉，高纵邈难继。
建康六感·晋
作者：刘子翚
朝代：宋

日昃无全照，南迁事仓忙。龙谣方协瑞，星祸已告亡。凌迟百年运，凛凛危莫将。向来问鼎人，项背常相望。环宫白羽列，面阙鸣弦张。膺图未跻泰，卜世岂在长。独怜短辕公，推刃杀忠良。百身嗟莫赎，一恸鬓成苍。时移事亦更，为宋复为梁。惟有采石潮，年年到前岗。
建康六感·晋
作者：刘子翚
朝代：宋

日昃无全照，南迁事仓忙。
龙谣方协瑞，星祸已告亡。
凌迟百年运，凛凛危莫将。
向来问鼎人，项背常相望。
环宫白羽列，面阙鸣弦张。
膺图未跻泰，卜世岂在长。
独怜短辕公，推刃杀忠良。
百身嗟莫赎，一恸鬓成苍。
时移事亦更，为宋復为梁。
惟有采石潮，年年到前岗。
建康六感·晋
作者：刘子翚
朝代：宋

日昃无全照，南迁事仓忙。
龙谣方协瑞，星衲已告亡。
凌迟百年运，凛凛危莫将。
向来问鼎人，项背常相望。
环宫白羽列，面阙鸣弦张。
膺图未跻泰，卜世岂有长。
独怜短辕公，推刃杀忠良。
百身嗟莫赎，一恸鬓成苍。
时移事亦更，为宋复为梁。
惟有采石潮，年年到前岗。
建康六感·梁
作者：刘子翚
朝代：宋

开图属英睿，失国由昏愞。
斯人异前修，拨乱旋致乱。
轻刑下益肆，厚爵臣弥叛。
聪明驰万机，精苦徒宵旰。
凤冕敬方袍，鸾旗游彼岸。
悠然弃从怀，临机復难断。
那知千佛力，不纾一寇难。
酒色覆商周，神仙荡秦汉。
趋亡固多轨，荒迷卒同贯。
微圣常鲜终，抚册三慨嘆。
建康六感·梁
作者：刘子翚
朝代：宋

开图属英睿，失国由昏愞。斯人异前脩，拨乱旋致乱。轻刑下益肆，厚爵臣弥叛。聪明驰万机，精苦徒宵旰。凤冕敬方袍，鸾旗游彼岸。悠然弃从怀，临机复难断。那知千佛力，不纾一寇难。酒色覆商周，神仙荡秦汉。趋亡固多轨，荒迷卒同贯。微圣常鲜终，抚册三慨叹。
建康六感·梁
作者：刘子翚
朝代：宋

开图属英睿，失国由昏懦。斯人异前修，拨乱旋致乱。轻刑下益肆，厚爵臣弥叛。聪明驰万机，精苦徒宵旰。凤冕敬方袍，鸾旗游彼岸。悠然弃从怀，临机复难断。那知千佛力，不纾一寇难。酒色覆商周，神仙荡秦汉。趋亡固多轨，荒迷卒同贯。微圣常鲜终，抚岫三慨叹。
建康六感·陈
作者：刘子翚
朝代：宋

悲风啸荒垣，歌断庭花曲。
璧月夜沈辉，琼树春销馥。
效圻游从盛，想像犹经目。
丽景明新妆，清波映鲜服。
承恩属令姿，被选皆华族。
朝从结绮游，暮向临春宿。
意高时忽谢，步远涂方促。
荣华事不长，哀乐情难足。
悠悠六朝事，围眄风惊烛。
永怀兴亡端，斯文惭丽缛。
建康六感·陈
作者：刘子翚
朝代：宋
体裁：古风

悲风啸荒垣，歌断庭花曲。璧月夜沈辉，琼树春销馥。郊圻游从盛，想像犹经目。丽景明新妆，清波映鲜服。承恩属令姿，被选皆华族。朝从结绮游，暮向临春宿。意高时忽谢，步远涂方促。荣华事不长，哀乐情难足。悠悠六朝事，转眄风惊烛。永怀兴亡端，斯文惭丽缛。
建康六感·齐
作者：刘子翚
朝代：宋

尧宫不剪茨，禹室无崇壤。巍巍天步隆，万代犹可仰。荒哉二三君，经营务华敞。落慥满清江，飞斤殷遥响。疏渊引澜澳，筑圃迁林莽。筋力毙民躯，赀财倾国帑。雄心独未倦，矫首生遐想。时徂陵谷变，无事犹悲曩。殷忧易兴怀，逸乐难终享。过客问青栖，荒畦棘花长。
建康六感·齐
作者：刘子翚
朝代：宋

尧宫不翦茨，禹室无崇壤。
巍巍天步隆，万代犹可仰。
荒哉二三君，经营务华敞。
落慥满清江，飞斤殷遥响。
疏渊引澜澳，筑圃迁林莽。
筋力毙民躯，赀财倾国帑。
雄心独未倦，矫首生遐想。
时徂陵谷变，无事犹悲曩。
殷忧易兴怀，逸乐难终享。
过客问青栖，荒畦棘花长。
弃竹夫人
作者：刘子翚
朝代：宋

爱憎情易迁，感物思郁纡。念昔未弃捐，尝侍君子居。烦襟一披豁，雅抱何清虚。蹉跎怨时暮，凉德竟见疏。飞霜皓中庭，枵然委墙隅。的皪珠帏深。荧煌锦茵铺。岂不怀旧恩，君心已非初。当年纨扇谣，抱恨同区区。
弃竹夫人
作者：刘子翚
朝代：宋

爱憎情易迁，感物思郁纡。念昔未弃捐，尝侍君子居。烦襟一披豁，雅抱何清虚。蹉跎怨时暮，凉德竟见疏。飞霜皓中庭，枵然委墙隅。的皪珠帏深，荧煌锦茵铺。岂不怀旧恩，君心已非初。当年纨扇谣，抱恨同区区。
弃竹夫人
作者：刘子翚
朝代：宋

爱憎情易迁，感物思鬰纡。
念昔未弃捐，尝侍君子居。
烦襟一披豁，雅抱何清虚。
蹉跎怨时暮，凉德竟见疏。
飞霜皓中庭，枵然委墙隅。
的皪珠帏深，荧煌锦茵铺。
岂不怀旧恩，君心已非初。
当年纨扇谣，抱恨同区区。
弔史
作者：刘子翚
朝代：宋

禽殚繁弱弃，兔尽韩卢烹。
英雄起乘时，时徂力难争。
精魂闭尺穴，壮骨扬飞尘。
凄凉千载下，闻风凛如生。
嬴秦失其鹿，图王各峥嵘。
斯人顾眄间，汉楚分重轻。
臣虽替末路，君亦寒初盟。
岂不念畴昔，百战同艰辛。
谁云汉网疏，豪俊屡拂萦。
高蹈欣繫解，括囊闻饮醇。
张守唱和红字韵诗八首
作者：刘子翚
朝代：宋

一卮那惜醉，引剑坐生风。
怒发冠冲绿，忧颜镜损红。
莫轻秦黩武，旧耻汉和戎。
慷慨今贤守。燕然拟勒功。
张守唱和红字韵诗八首
作者：刘子翚
朝代：宋

午枕回清梦，疏林逗远风。茶瓯烹叶白，果饤剥方红。小垒常稀讼，邻邦近息戎。民谣知善政，佽助亦何功。一卮那惜醉，引剑坐生风。怒发冠冲绿，忧颜镜损红。莫轻秦黩武，旧耻汉和戎。慷慨今贤守，燕然拟勒功。漂流今海角，胡骑忽秋风。旧隐怀空翠，征途厌软红。时平犹倦仕，力小况从戎。欲遣愁城破，须论酒子功。灿烂燕公笔，飘然迈祖风。高吟时举白，戏语或题红。讶敏文翻水，誇严律比戎。诗坛如第将，苏李谢前功。海市从萧索，杯盘乐土风。郡楼山向背，村坞树青红。玉麈嗤夷甫，牙筹陋阿戎。王侯真梦耳，穴蚁更论功。微吟时拥鼻，潇洒晋人风。客至添樽绿，官闲省印红。易徂嗟岁月，迭盛叹华戎。愿草浯溪颂，中兴旦暮功。断虹明晚井，烟霭半随风。岸柳霜收绿，庭榴日贷红。酒酣肠有海，棋战手兴戎。赓唱逢勍敌，方知比兴功。济难资长策，常怀国士风。秦强因将白，鲁弱更蒐红。叹己怀孤愤，忧时咏小戎。儒冠须勿溺，邂逅亦成功。
张守唱和红字韵诗八首
作者：刘子翚
朝代：宋

济难资长策，常怀国士风。
秦强因将白，鲁弱更蒐红。
叹已怀孤愤，忧时咏小戎。
儒冠须勿溺，邂逅亦成功。
张守唱和红字韵诗八首
作者：刘子翚
朝代：宋

漂流今海角，胡骑忽秋风。
旧隐怀空翠，征途厌软红。
时平犹卷仕，力小况从戎。
欲遣愁城破，须论酒子功。
张守唱和红字韵诗八首
作者：刘子翚
朝代：宋

灿烂燕公笔，飘然迈祖风。
高吟时举白，戏语或题红。
讶繁文翻水，夸严律比戎。
诗坛如第将，苏李谢前功。
张守唱和红字韵诗八首·其一
作者：刘子翚
朝代：宋

午枕回清梦，疎林逗远风。
茶瓯烹叶白，果饤剥方红。
小垒常稀讼，邻邦近息戎。
民谣知善政，佽助亦何功。
张守唱和红字韵诗八首·其一
作者：刘子翚
朝代：宋

午枕回清梦，疏林逗远风。茶瓯烹叶白，果饤剥方红。小垒常稀讼，邻邦近息戎。民谣知善政，佽助亦何功。
张守唱和红字韵诗八首·其七
作者：刘子翚
朝代：宋
体裁：五言律诗

断虹明晚井，烟霭半随风。岸柳霜收绿，庭榴日贷红。酒酣肠有海，棋战手兴戎。赓唱逢勍敌，方知比兴功。
张守唱和红字韵诗八首·其三
作者：刘子翚
朝代：宋

漂流今海角，胡骑忽秋风。旧隐怀空翠，征途厌软红。时平犹倦仕，力小况从戎。欲遣愁城破，须论酒子功。
张守唱和红字韵诗八首·其三
作者：刘子翚
朝代：宋

漂流今海角，胡骑忽秋风。
旧隠怀空翠，征途厌软红。
时平犹倦仕，力小况从戎。
欲遣愁城破，须论酒子功。
张守唱和红字韵诗八首·其二
作者：刘子翚
朝代：宋

一卮那惜醉，引剑坐生风。怒发冠冲绿，忧颜镜损红。莫轻秦黩武，旧耻汉和戎。慷慨今贤守，燕然拟勒功。
张守唱和红字韵诗八首·其二
作者：刘子翚
朝代：宋

一巵那惜醉，引剑坐生风。
怒髮冠衝绿，忧颜镜损红。
莫轻秦黩武，旧耻汉和戎。
慷慨今贤守，燕然拟勒功。
张守唱和红字韵诗八首·其五
作者：刘子翚
朝代：宋
体裁：五言律诗

海市从萧索，杯盘乐土风。郡楼山向背，村坞树青红。玉麈嗤夷甫，牙筹陋阿戎。王侯真梦耳，穴蚁更论功。
张守唱和红字韵诗八首·其八
作者：刘子翚
朝代：宋
体裁：五言律诗

济难资长策，常怀国士风。秦强因将白，鲁弱更蒐红。叹己怀孤愤，忧时咏小戎。儒冠须勿溺，邂逅亦成功。
张守唱和红字韵诗八首·其六
作者：刘子翚
朝代：宋
体裁：五言律诗

微吟时拥鼻，潇洒晋人风。客至添樽绿，官闲省印红。易徂嗟岁月，迭盛叹华戎。愿草浯溪颂，中兴旦暮功。
张守唱和红字韵诗八首·其四
作者：刘子翚
朝代：宋

灿烂燕公笔，飘然迈祖风。
高吟时举白，戏语或题红。
讶敏文翻水，夸严律比戎。
诗坛如第将，苏李谢前功。
张守唱和红字韵诗八首·其四
作者：刘子翚
朝代：宋

灿烂燕公笔，飘然迈祖风。高吟时举白，戏语或题红。讶敏文翻水，誇严律比戎。诗坛如第将，苏李谢前功。
张巨山赋蜡梅因成四首
作者：刘子翚
朝代：宋

取名慕横枝，要自同风格。虽微调鼎味，宛有金铉色。浑疑蜡作花，貌野中抱幽。冷香不盈阶，意尽仍一流。尖萼破微霜，明犀透清暾。不有朱紫繁，那知中色尊。今日寻此梅，危行石涧东。花神欲宣令，万铎悬春风。
张巨山赋蜡梅因成四首
作者：刘子翚
朝代：宋

深疑蜡作花，貌野中抱幽。
冷香不盈阶，意尽仍一流。
张巨山赋蜡梅因成四首·其一
作者：刘子翚
朝代：宋
体裁：五言绝句

取名慕横枝，要自同风格。虽微调鼎味，宛有金铉色。
张巨山赋蜡梅因成四首·其二
作者：刘子翚
朝代：宋
体裁：五言绝句

浑疑蜡作花，貌野中抱幽。冷香不盈阶，意尽仍一流。
张巨山赋蜡梅因成四首·其四
作者：刘子翚
朝代：宋
体裁：五言绝句

今日寻此梅，危行石涧东。花神欲宣令，万铎悬春风。
归田
作者：刘子翚
朝代：宋

声色家有穽，轩裳仕之囚。
冥行不知迷，今将返吾辀。
爱慕洗余习，清虚乐孤游。
亭亭隠仙岩，迎人入双眸。
稻色黄莽莽，溪光碧油油。
佳树残照满，高穹乱云流。
乍参樵牧羣，辞气不婉柔。
性有书史癖，时逢甲兵休。
斯怀傥遂全，曩志不必酬。
归田
作者：刘子翚
朝代：宋

声色家有阱，轩裳仕之囚。
冥行不知迷，今将返吾辀。
爱慕洗余习，清虚乐孤游。
亭亭隐仙岩，迎人入双眸。
稻色黄莽莽，溪光碧油油。
佳树残照满，高穹乱云流。
乍参樵牧群，辞气不婉柔。
性有书史癖，时逢甲兵休。
斯怀傥遂全，曩志不必酬。
归田
作者：刘子翚
朝代：宋

声色家有阱，轩裳仕之囚。冥行不知迷，今将返吾辀。爱慕洗馀习，清虚乐孤游。亭亭隐仙岩，迎人入双眸。稻色黄莽莽，溪光碧油油。佳树残照满，高穹乱云流。乍参樵牧群，辞气不婉柔。性有书史癖，时逢甲兵休。斯怀傥遂全，曩志不必酬。
径山寄生子作道服三首
作者：刘子翚
朝代：宋

旋裁山埋茧作山衣，更著芒鞋白接䍠。
自笑支离风貌野，纡朱纡紫不相宜。
径山寄生子作道服三首
作者：刘子翚
朝代：宋

旋裁山茧作山衣，更著芒鞋白接䍦。自笑支离风貌野，纡朱纡紫不相宜。远信慇勤到草庵，却惭衰病岂能堪。聊将佛日三端布，为造青州一领衫。粲粲休誇绮与纨，纫兰制芰亦良难。此袍遍满三千界，要与寒儿共解颜。
径山寄生子作道服三首
作者：刘子翚
朝代：宋

远信殷勤到草庵，却惭衰病岂能堪。
聊将佛日三端布，为造青州一领衫。
径山寄生子作道服三首·其一
作者：刘子翚
朝代：宋

旋裁山茧作山衣，更着芒鞋白接䍦。
自笑支离风貌野，纡朱纡紫不相宜。
径山寄生子作道服三首·其一
作者：刘子翚
朝代：宋

旋裁山茧作山衣，更著芒鞋白接䍦。自笑支离风貌野，纡朱纡紫不相宜。
径山寄生子作道服三首·其三
作者：刘子翚
朝代：宋

粲粲休夸绮与纨，纫兰制芰亦良难。此袍遍满三千界，要与寒儿共解颜。
径山寄生子作道服三首·其三
作者：刘子翚
朝代：宋

粲粲休誇绮与纨，纫兰制芰亦良难。此袍遍满三千界，要与寒儿共解颜。
径山寄生子作道服三首·其二
作者：刘子翚
朝代：宋

远信慇勤到草庵，却惭衰病岂能堪。聊将佛日三端布，为造青州一领衫。
径山寄生子作道服三首·其二
作者：刘子翚
朝代：宋

远信慇懃到草庵，却惭衰病岂能堪。
聊将佛日三端布，为造青州一领衫。
徐大著挽诗二首
作者：刘子翚
朝代：宋

韦经传素业，汉策射巍科。史擅三长誉，书仇九写讹。甑尘终寂寞，云路久蹉跎。迅景崦嵫迫，知君恨独多。
徐大著挽诗二首
作者：刘子翚
朝代：宋

韦经传素业，汉策射巍科。史擅三长誉，书雠九写讹。甑尘终寂寞，云路久蹉跎。迅景崦嵫迫，知君恨独多。方同倾盖乐，遽起绝弦悲。道向清朝屈，心惟静者知。阻修绵酒奠，谁序锦囊诗。宣室空思贾，凄凉又一时。
徐大著挽诗二首·其一
作者：刘子翚
朝代：宋
体裁：五言律诗

韦经传素业，汉策射巍科。史擅三长誉，书雠九写讹。甑尘终寂寞，云路久蹉跎。迅景崦嵫迫，知君恨独多。
徐大著挽诗二首·其二
作者：刘子翚
朝代：宋
体裁：五言律诗

方同倾盖乐，遽起绝弦悲。道向清朝屈，心惟静者知。阻修绵酒奠，谁序锦囊诗。宣室空思贾，凄凉又一时。
得天台命二首
作者：刘子翚
朝代：宋

奉祠得请向天台，清梦先寻紫翠堆。借问刘晨今在否，云间应见耳孙来。暖风环佩满芳洲，贝阙珠宫忆旧游。此日刘郎心似水，桃花空绕暮溪流。
得天台命二首·其一
作者：刘子翚
朝代：宋
体裁：七言绝句

奉祠得请向天台，清梦先寻紫翠堆。借问刘晨今在否，云间应见耳孙来。
得天台命二首·其二
作者：刘子翚
朝代：宋
体裁：七言绝句

暖风环佩满芳洲，贝阙珠宫忆旧游。此日刘郎心似水，桃花空绕暮溪流。
得沖佑命
作者：刘子翚
朝代：宋
体裁：七言绝句

几年归梦水云间，猿鹤重寻已厚颜。惭愧君恩犹窃禄，官衔新带武夷山。
必源以古风见投词意甚远因为赋风吹原上苗勉其殖学待时也
作者：刘子翚
朝代：宋
体裁：古风

风吹原上苗，青青入无边。发生赖阳和，秀润滋澄涟。游车走道旁，忽之如浮烟。那知丁黄愁，枵腹望果然。农功日夜急，地产东南偏。飞霜皓盈畴，丰穗垂连颠。盘盂荐新尝，琼糜失辉鲜。物生为世用，岂较成后先。群芳红打围，从渠争春妍。
必源以古风见投词意甚远因为赋风吹原上苗勉其殖学待时也
作者：刘子翚
朝代：宋

风吹原上苗，青青入无边。
发生頼阳和，秀润滋澄涟。
游车走道旁，忽之如浮烟。
那知丁黄愁，枵腹望果然。
农功日夜急，地产东南偏。
飞霜皓盈畴，丰穗垂连颠。
盘盂荐新尝，琼糜失辉鲜。
物生为世用，岂较成后先。
羣芳红打围，从渠争春妍。
怀旧歌
作者：刘子翚
朝代：宋

黄茅生烟暗村落，浩歌无复当时乐。邻家酒熟逆鼻香，一醉乾坤堕冥漠。寻芳屡过垂玉轩，叉鱼夜上浮清阁。斗牌击鼓多伎俩，我独旁观惟大噱。惊烽入座欢难保，幸得身存他勿道。吾宗潜武卧空棺，衮臣兄弟埋荒草。当时醉舞向花下，绿鬓朱颜各鲜好。隙驹风烛尚须臾，数子凋零不待老。死生细事从渠天，莫学儿女相哀怜。一窗容膝可终隐，寇盗扰扰今连年。王师诛锄有漏网，死灰焰焰犹思然。忧煎过计祇自恼，且但努力耕吾田。
怀旧歌
作者：刘子翚
朝代：宋

黄茅生烟暗村落，浩歌无复当时乐。邻家酒熟逆鼻香，一醉乾坤堕冥漠。寻芳屡过垂玉轩，叉鱼夜上浮清阁。斗牌击鼓多伎俩，我独旁观惟大噱。惊烽放座欢难保，幸得身存他勿道。吾宗潜武卧空棺，衮臣兄弟埋荒草。当时醉舞向花下，绿鬓朱颜各鲜好。隙驹风烛尚须臾，数子凋零不待老。死生细事从渠天，莫学儿女相哀怜。一窗容膝可终隐，寇盗扰扰今连年。王师诛锄有漏网，死灰焰焰犹思然。忧煎过计祗自恼，且但努力耕吾田。
怀旧歌
作者：刘子翚
朝代：宋

黄茅生烟暗村落，浩歌无復当时乐。
邻家酒熟逆鼻香，一醉干坤堕冥漠。
寻芳屡过垂玉轩，叉鱼夜上浮清阁。
斗牌击鼓多伎俩，我独旁观惟大噱。
惊烽入座懽难保，幸得身存他勿道。
吾宗潜武卧空棺，衮臣兄弟埋荒草。
当时醉舞向花下，绿鬓朱颜各鲜好。
隙驹风烛尚须臾，数子凋零不待老。
死生细事从渠天，莫学儿女相哀怜。
一窗容膝可终隠，寇盗扰扰今连年。
王师诛鉏有漏网，死灰焰焰犹思然。
忧煎过计祇自恼，且但努力耕吾田。
怀致中
作者：刘子翚
朝代：宋

梦觉残夜永，山寒气逾清。林幽万籁息，月出虚堂明。披衣坐复起，怀人思空盈。经时不对面，素榻浮埃生。遥知念盍簪，临风亦关情。褰帏望歧路，慨然欲宵征。无人导我先，何因识门庭。仰凭鸿雁飞，书词写深诚。词多意莫宣，益遣幽恨并。
怀致中
作者：刘子翚
朝代：宋

梦觉残夜永，山寒气逾清。
林幽万籁息，月出虚堂明。
披衣坐復起，怀人思空盈。
经时不对面，素榻浮埃生。
遥知念盍簪，临风亦关情。
褰帏望歧路，慨然欲宵征。
无人导我先，何因识门庭。
仰凭鸿雁飞，书词写深诚。
词多意莫宣，益遣幽恨并。
怀远
作者：刘子翚
朝代：宋

楼北楼南烟岫遮，水光秋色澹无涯。
风惊枯苇连汀雨，霜着寒枫满树花。
故人悠悠绝双鲤，别恨耿耿闻悲笳。
索居怀抱向谁写，古调一吟青鬓华。
怀远
作者：刘子翚
朝代：宋

楼北楼南烟岫遮，水光秋色澹无涯。风惊枯苇连汀雨，霜著寒枫满树花。故人悠悠绝双鲤，别恨耿耿闻悲笳。索居怀抱向谁写，古调一吟青鬓华。
思贤堂怀薛令
作者：刘子翚
朝代：宋

创始人何在，空堂草棘侵。冲门狐窜急，穴柱蠹藏深。羽化王乔舄，尘昏子贱琴。独嗟民困甚，谁继昔贤心。
思贤堂怀薛令
作者：刘子翚
朝代：宋

创始人何在，空堂草棘侵。
衝门狐窜急，穴柱蠹藏深。
羽化王乔舄，尘昏子贱琴。
独嗟民困甚，谁继昔贤心。
怨女曲
作者：刘子翚
朝代：宋

空原悲风吹苜蓿，胡儿饮马桑乾曲。谁家女子在毡城，呜呜夜看星河哭。黄金为闺玉为宇，平生不出人稀睹。父怜母惜呼小名，择对华门未轻许。干戈漂荡身如寄，绿鬓朱颜反为累。朝从猎骑草边游，暮逐戎王沙上醉。西邻小姑亦被虏，贫贱思家心更苦。随身只有嫁时衣，生死同为泉下土。出门有路归无期，不归长愁归亦悲。女身软弱难自主，壮士从姑不如女。
怨女曲
作者：刘子翚
朝代：宋

空原悲风吹苜蓿，胡儿饮马桑乾曲。
谁家女子在氇城，呜呜夜看星河哭。
黄金为闺主为宇，平生不出人稀睹。
父怜母惜呼小名，择对华门未轻许。
干戈漂荡身如寄，绿鬓朱颜反为累。
朝从猎骑草边游，暮逐戎王沙上醉。
西邻小姑亦被虏，贫贱思家心更苦。
随身只有嫁时衣，生死同为泉下土。
出门有路归无期，不归长愁归亦悲。
女身如弱难自主，壮士从姑不如女。
怨女曲
作者：刘子翚
朝代：宋

空原悲风吹苜蓿，胡儿饮马桑干曲。
谁家女子在氊城，呜呜夜看星河哭。
黄金为闺玉为宇，平生不出人稀覩。
父怜母惜呼小名，择对华门未轻许。
干戈漂荡身如寄，绿鬓朱颜反为累。
朝从猎骑草边游，暮逐戎王沙上醉。
西邻小姑亦被虏，贫贱思家心更苦。
随身只有嫁时衣，生死同为泉下土。
出门有路归无期，不归长愁归亦悲。
女身软弱难自主，壮士从姑不如女。
悠然堂和致明绝句
作者：刘子翚
朝代：宋
体裁：七言绝句

清霜一夜倒蒹葭，放出湖光彻远沙。漠漠浮烟收欲尽，晚风轻浪蹴银花。
悼李奉
作者：刘子翚
朝代：宋
体裁：五言律诗

选拔由亲卫，时危远出征。气骁尝忽敌，身殁始知名。故妾辞空帐，残兵隶别营。伤心豺虎窟，冒险尔何轻。
感白发
作者：刘子翚
朝代：宋

儿时坐涧石，散发如浮烟。风惊绿鬅鬙，意欲凌飞仙。那知二毛见，倏忽到老边。蒙纱犹铲彩，猎鬓强呈鲜。星星傥未已，遂恐华吾颠。骑省叹遇合，郎潜感迍邅。万古寄一辙，长歌悲昔贤。流光不假借，志抱何由宣。馀龄事可知，已矣宁非天。穷通各有待，憔悴孰使然。凄其槁梧畔，惕若明镜前。灵膏讵能涅，薅拂事可怜。惟应幽室处，一猛放万缘。尝闻卫生要，心白发自玄。
感白发
作者：刘子翚
朝代：宋

儿时坐涧石，散发如浮烟。风惊绿鬅鬙，意谷凌飞仙。那知二毛见，倏忽到老边。蒙纱犹铲彩，猎鬓强呈鲜。星星傥未已，遂恐华吾颠。骑省叹遇合，郎潜感迍邅。万古寄一辙，长歌悲昔贤。流光不假借，志抱何由宣。余龄事可知，已矣宁非天。穷通各有待，憔悴孰使然。凄其槁梧畔，惕若明镜前。灵膏讵能涅，{左女右蓐}拂事可怜。惟应幽室处，一猛放万缘。尝闻卫生要，心白发自玄。
感白髮
作者：刘子翚
朝代：宋

儿时坐涧石，散髮如浮烟。
风惊绿鬅鬙，意欲凌飞仙。
那知二毛见，倏忽到老边。
蒙纱犹铲彩，猎鬓强呈鲜。
星星傥未已，遂恐华吾颠。
骑省叹遇合，郎潜感迍邅。
万古寄一辙，长歌悲昔贤。
流光不假借，志抱何由宣。
余龄事可知，已矣宁非天。
穷通各有待，憔悴孰使然。
凄其槁梧畔，惕若明镜前。
灵膏讵能涅，薅拂事可怜。
惟应幽室处，一猛放万缘。
尝闻卫生要，心白髮自玄。
打鱼歌
作者：刘子翚
朝代：宋

西溪观鱼仍开樽，鸣榔隐隐沈烟村。吾人岂有竭泽意，澒洞四际鱼龙奔。惊潜初见穿乱藻，亟遁转觉迷深源。向非驱迫群党聚，罩䍡徒使波涛浑。巨鳞足供数客饱，银刀琐碎不足论。吁嗟神物未变化，暴骨砧机宁非冤。江湖万里厌游泳，失地斗水能为恩。临流解网意亦厚，诱以芳饵仍争吞。因悲摇尾向数罟，岂异俯首縻华轩。慨然投箸起太息，归思已逐冥鸿鶱。
打鱼歌
作者：刘子翚
朝代：宋

西溪观鱼仍开樽，鸣榔隐隐沈烟村。吾人岂有竭泽意，澒洞四际鱼龙奔。惊潜初见穿乱藻，亟遁转觉迷深源。向非驱迫群党聚，罩䍡徒使波涛浑。巨鳞足供数客饱，银马琐碎不足论。吁嗟神物未变化，暴骨砧机宁非冤。江湖万里厌游泳，失地斗水能为恩。临流解网意亦厚，诱以芳饵仍争吞。因悲摇尾向数罟，岂异俯首縻华轩。慨然投箸起太息，归思已逐冥鸿骞。
打鱼歌
作者：刘子翚
朝代：宋

西溪观鱼仍开樽，鸣榔隠隠沈烟村。
吾人岂有竭泽意，澒洞四际鱼龙奔。
惊潜初见穿乱藻，亟遁转觉迷深源。
向非驱迫羣党聚，罩䍡徒使波涛浑。
巨鳞足供数客饱，银刀琐碎不足论。
吁嗟神物未变化，暴骨砧机宁非寃。
江湖万里厌游泳，失地斗水能为恩。
临流解网意亦厚，诱以芳饵仍争吞。
因悲摇尾向数罟，岂异俯首縻华轩。
慨然投箸起太息，归思已逐冥鸿鶱。
投壶
作者：刘子翚
朝代：宋

暇日宾月集，投壶雅戏同。傍观惊妙手，一失废前功。礼盛周垂宪，词夸晋起戎。区区论胜负，转眼事还空。
投壶
作者：刘子翚
朝代：宋

暇日宾朋集，投壶雅戏同。
傍观惊妙手，一失废前功。
礼盛周垂宪，词夸晋起戎。
区区论胜负，转眼事还空。
投壶
作者：刘子翚
朝代：宋

暇日宾朋集，投壶雅戏同。傍观惊妙手，一失废前功。礼盛周垂宪，词誇晋起戎。区区论胜负，转眼事还空。
拙句谢伯达老友
作者：刘子翚
朝代：宋
体裁：七言绝句

赠梅发言吾过矣，卫生无术谁之尤。鲁兀游心聊自遣，乐春举足岂无忧。
携筇
作者：刘子翚
朝代：宋

晨起偶无事，携筇出潭川。翩翩双凫飞，宛若导我前。林静滴残雨，村深澹寒烟。当春足膏泽，俯夏馀清妍。野溜绿交贯，山花红接连。雄观发新奇，胜地穷攀缘。据石弄惊急，班荆荫连卷。幽怀脱尘拘，如超混芒先。向令作兴来，未必胜偶然。荣观事多乖，内取乐乃全。他时谁继游，此意遥相传。
携筇
作者：刘子翚
朝代：宋

晨起偶无事，携筇出潭川。
翩翩双鳬飞，宛若导我前。
林静滴残雨，村深澹寒烟。
当春足膏泽，俯夏余清妍。
野溜绿交贯，山花红接连。
雄观发新奇，胜地穷攀缘。
据石弄惊急，班荆荫连卷。
幽怀脱尘拘，如超混芒先。
向令作兴来，未必胜偶然。
荣观事多乖，内取乐乃全。
他时谁继游，此意遥相传。
新凉
作者：刘子翚
朝代：宋

新凉为招客，胜集非预图。前峰雨未散，泠风绕吾庐。披襟沐清驶，合席随沾濡。定知喧譊中，欲此一快无。兴来扩以酒，草具来须臾。田翁偶过我，添杯坐其偶。为言秋暑剧，稻畦日凋疏。宁辞抱瓮劳，仅给园中蔬。喜兹甘澍足，普润无遗墟。遥山莽难分，绿浪摇虚徐。我病不任耕，岁收仰微租。蒙成每自愧，一饱便有余，连觞使之釂，醉语杂叫呼。野人无他肠，我辈恐不如。
新凉
作者：刘子翚
朝代：宋

新凉为招客，胜集非预图。前峰雨未散，泠风绕吾庐。披襟沐清驶，合席随沾濡。定知喧譊中，欲此一快无。兴来扩以酒，草具来须臾。田翁偶过我，添杯坐其隅。为言秋暑剧，稻畦日凋疏。宁辞抱瓮劳，仅给园中蔬。喜兹甘澍足，普润无遗墟。遥山莽难分，绿浪摇虚徐。我病不任耕，岁收仰微租。蒙成每自愧，一饱便有馀。连觞使之釂，醉语杂叫呼。野人无他肠，我辈恐不如。
新凉
作者：刘子翚
朝代：宋

新凉为招客，胜集非预图。
前峰雨未散，泠风绕吾庐。
披襟沐清驶，合席随霑濡。
定知喧譊中，欲此一快无。
兴来扩以酒，草具来须臾。
田翁偶过我，添杯坐其偶。
为言秋暑剧，稻畦日凋疏。
宁辞抱瓮劳，仅给园中蔬。
喜兹甘澍足，普润无遗墟。
遥山莽难分，绿浪摇虚徐。
我病不任耕，岁收仰微租。
蒙成每自愧，一饱便有余。
连觞使之釂，醉语杂叫呼。
野人无他肠，我辈恐不如。
新湾
作者：刘子翚
朝代：宋
体裁：七言绝句

苒苒寒生水面烟，吴歌唱罢月微偏。停桡又向湾前宿，一夜西风浪打船。
无诸策题问颜亡绝好轲没无传
作者：刘子翚
朝代：宋
体裁：七言律诗

孔林黄玉化飞埃，一派渊源有自来。具体好时心似谷，厉辞传处口如雷。闻声尽是缁帷客，见色无非古市槐。却讶文公迷圣户，不知灵钥有人开。
无诸策题问颜亡绝好轲没无传
作者：刘子翚
朝代：宋

孔林黄玉花飞埃，一派渊源有自林。
具体好时心似谷，厉辞传处口如雷。
闻声尽是缁帷客，见色无非古市槐。
却讶文公迷圣户，不知灵钥有人开。
早行
作者：刘子翚
朝代：宋
体裁：古风

村鸡已报晨，晓月渐无色。行人马上去，残灯照空驿。
早饮
作者：刘子翚
朝代：宋

柴椽百枝荫方塘，高梧老柳着两行。
轻烟曳组适寒碧，芙蕖酿出秋风香。
宿酲萦胸殊未快，衝之欲引天潢派。
戏投小饵向深渊，锦鳞忽见空中挂。
篘清鲙雪更作豪，坐客狼狈已半逃。
呜呜丛歌犹未彻，兀睡听作蜩蝉号。
早饮
作者：刘子翚
朝代：宋

柴椽百枝荫方塘，高梧老柳著两行。轻烟曳组适寒碧，芙蕖酿出秋风香。宿酲萦胸殊未快，冲之欲引天潢派。戏投小饵向深渊，锦鳞忽见空中挂。篘清鲙雪更作豪，坐客狼狈已半逃。呜呜丛歌犹未彻，兀睡听作蜩蝉号。
时中良弼茂元慎仪集水阁
作者：刘子翚
朝代：宋

水色兼山影，漂摇小阁西。风来幽啭活，雨过万红低。炯炯杯中趣，喧喧枕裹学。新年一声笑，四友在潭溪。
时中良弼茂元慎仪集水阁
作者：刘子翚
朝代：宋

水色兼山影，漂摇小阁西。
风来幽啭活，雨过万红低。
烱烱杯中趣，喧喧枕裏迷。
新年一声笑，四友在潭溪。
时中良弼茂元慎仪集水阁
作者：刘子翚
朝代：宋

水色兼山影，漂摇小阁西。风来幽啭活，雨过万红低。烱烱杯中趣，喧喧枕里迷。新年一声笑，四友在潭溪。
明皇九马图
作者：刘子翚
朝代：宋

书生兀兀园不窥，见马岂辨骝与骓。开图九骏立突兀，摸索知是真龙儿。奔雷蹴踏原里动，曳练惨错风沙随。华缨金络岂不好，矫首奋迅那容羁。吾闻取骥如择士，竞爱妥帖惊权奇。士怀倜傥众论斥，马有憔悴群驽欺。六闲豢养固恩厚，横气摧折常鸣悲。丹青傥不逢妙手，万世岂识真龙姿。因思中原政格斗，铁骑倏忽银山移。著鞭安得致此物，掩画四顾徒嘘欷。
明皇九马图
作者：刘子翚
朝代：宋

书生兀兀园不窥，见马岂辨骝与骓。开图九骏立突兀，摸索知是真龙儿。奔雷蹴踏原野动，曳练惨错风沙随。华缨金络岂不好，矫首奋迅那容羁。吾闻取骥如择士，竞爱妥帖惊权奇。士怀倜傥众论斥，马有憔悴群驽欺。六闲豢养固恩厚，横气摧折常鸣悲。丹青傥不逢妙手，万世岂识真龙姿。因思中原政格斗，铁骑倏忽银山移。著鞭安得致此物，掩画四顾徒歔欷。
明皇九马图
作者：刘子翚
朝代：宋

书生兀兀园不窥，见马岂辨骝与骓。
开图九骏立突兀，摸索知是真龙儿。
奔雷蹴踏原野动，曳练惨错风沙随。
华缨金络岂不好，矫首奋迅那容羁。
吾闻取骥如择士，竞爱妥帖惊权奇。
士怀倜傥众论斥，马有顦顇羣驽欺。
六闲豢养固恩厚，横气摧折常鸣悲。
丹青傥不逢妙手，万世岂识真龙姿。
因思中原政格斗，铁骑倏忽银山移。
着鞭安得致此物，掩画四顾徒歔欷。
明皇览镜妃子剪鬟
作者：刘子翚
朝代：宋

不复青铜照瘁颜，耄荒从谏若移山。
只将女子论贤否，陶母当时亦翦鬟。
春兴
作者：刘子翚
朝代：宋

弱渌才胜舫，危青更着楼。
管弦非老伴，风雨定花雠。
兀坐还无味，微行却自由。
只嫌诗作祟，呫呫不能休。
春兴
作者：刘子翚
朝代：宋

弱渌才胜舫，危青更著楼。管弦非老伴，风雨定花仇。兀坐还无味，微竹却自由。只嫌诗作崇，呫呫不能休。
春兴
作者：刘子翚
朝代：宋

弱渌才胜舫，危青更著楼。管弦非老伴，风雨定花雠。兀坐还无味，微行却自由。只嫌诗作祟，呫呫不能休。
春圃六言三首·其一
作者：刘子翚
朝代：宋
体裁：六言诗

候骑不侵南海，好山多近吾庐。醒歌醉眠任我，朝奏暮召从渠。
春圃六言三首·其三
作者：刘子翚
朝代：宋
体裁：六言诗

小冻犹残柳雪，新□□□□□。□□□□□□，□酒时须一中。
春圃六言三首·其二
作者：刘子翚
朝代：宋
体裁：六言诗

南堂面山已胜，北槛俯涧仍幽。千岩莫非石友，万壑总是清流。
春夜二首
作者：刘子翚
朝代：宋

叶叶风鸣幕，梢梢雨打窗。烟销寒宝鸭，膏浅侧银缸。楼迥星河转，宵残鼓角催。重门和月锁，寒梦绕花回。
春夜二首·其一
作者：刘子翚
朝代：宋
体裁：五言绝句

叶叶风鸣幕，梢梢雨打窗。烟销寒宝鸭，膏浅侧银缸。
春夜二首·其二
作者：刘子翚
朝代：宋
体裁：五言绝句

楼迥星河转，宵残鼓角催。重门和月锁，寒梦绕花回。
春寒偶书
作者：刘子翚
朝代：宋

浮云匿晨晖，雨雹惊春昼。天公号令乖，阴晴变何骤。小径践芳泥，通渠走寒溜。风颠万木偃，气凛重帏透。鵷鸾护巢翔，奈此群雏幼。拥炉乌薪然，双手慵出袖。褰帏望空明，屋角见遥岫。良朋不可招，块处惭孤陋。青青桃叶长，奕奕兰花秀。长吟曷咨嗟，佳辰去难又。
春寒偶书
作者：刘子翚
朝代：宋

浮云匿晨晖，雨雹惊春昼。
天公号令乖，阴晴变何骤。
小径践芳泥，通渠走寒溜。
风颠万木偃，气凛重帏透。
鹓鸾护巢翔，奈此羣雏幼。
拥炉乌薪然，双手慵出袖。
褰帏望空明，屋角见遥岫。
良朋不可招，块处惭孤陋。
青青桃叶长，奕奕兰花秀。
长吟曷咨嗟，佳辰去难又。
春寒偶书
作者：刘子翚
朝代：宋

浮云匿晨晖，雨雹惊春昼。天公号令乖，阴晴变何骤。小径践芳泥，通渠走寒溜。风颠万木偃，气凛重帏透。鹓鸾护巢翔，奈此群雏幼。拥炉乌薪然，双手慵出袖。褰帏望空明，屋角见遥岫。良朋不可招，块处惭孤陋。青青桃叶长，奕奕兰花秀。长吟曷咨嗟，佳辰去难又。
春望
作者：刘子翚
朝代：宋
体裁：五言律诗

杳杳尽寒色，乘高望更迷。晓晴山气上，春涨野桥低。幽鸟啼无伴，閒花发欲齐。几多沈寂景，醉笔为提撕。
春雨
作者：刘子翚
朝代：宋

暝色春朝雨，滋荣喜及时。云昏遥莫辨，地渴久方知。柳岸游画歇，涛江钓舸移。拒寒须把酒，病骨况支离。
春雨
作者：刘子翚
朝代：宋
体裁：五言律诗

暝色春朝雨，滋荣喜及时。云昏遥莫辨，地渴久方知。柳岸游车歇，涛江钓舸移。拒寒须把酒，病骨况支离。
晓起闻明仲谒家叔尝过门追已无及继读观雾长句因次原韵
作者：刘子翚
朝代：宋

公才凛若干将铸，胆落诗流失轻倨。弄毫邂逅即挥奇，造化玄机悉披露。凌晨访客忽飞筇，双涧徐穿碧交互。笑声只在竹林东，梦破急追无复处。是时秋雾正涵空，润气一解骄阳怒。霏霏半掩景贤峰，翳翳全没屯中树。初疑争先摩玉垒，惊尘漠漠桑乾渡。又如怀渴望梅林，细雨濛濛江左路。烦公一吐胸中豪，与此氤氲角驰骛。可怜南山玄豹姿，终以班班作身误。何如雾隐长暗然，岂用毛采誇夭嫭。沾濡稻垄更潸珠，联络松岗尚横素。南箕忽哆遂雄吞，顾视恍若南柯寤。向来昧昧六合间，日月山河但如故。世缘所遇孰非虚，不具真眼那能觑。醯鸡瓮里有全痴，陷虎机中惟一悟。我虽不获从斯游，兀坐深观亦同趣。况知陶令有名酒，未觉许询无胜具。便思追逐胡公墩，恐激长言又生怖。愿低笔力许我陪，韩孟才悬亦联句。
晓起闻明仲谒家叔尝过门追已无及继读观雾长句因次原韵
作者：刘子翚
朝代：宋

公才凛若干将铸，胆落诗流失轻倨。
弄毫邂逅即挥奇，造化玄机悉披露。
凌晨访客忽飞筇，双涧徐穿碧交互。
笑声只在竹林东，梦破急追无復处。
是时秋雾正涵空，润气一解骄阳怒。
霏霏半掩景贤峰，翳翳全没屯中树。
初疑争先摩玉垒，惊尘漠漠桑干渡。
又如怀渴望梅林，细雨蒙蒙江左路。
烦公一吐胸中豪，与此氤氲角驰骛。
可怜南山玄豹姿，终以班班作身误。
何如雾隠长暗然，岂用毛采夸夭嫮。
霑濡稻垄更潸珠，联络松岗尚横素。
南箕忽哆遂雄吞，顾视怳若南柯寤。
向来昧昧六合间，日月山河但如故。
世缘所遇孰非虚，不具真眼那能觑。
酰鸡瓮裏有全痴，陷虎机中惟一悟。
我虽不获从斯游，兀坐深观亦同趣。
况知陶令有名酒，未觉许询无胜具。
便思追逐胡公墩，恐激长言又生怖。
愿低笔力许我陪，韩孟才悬亦联句。
晚宿
作者：刘子翚
朝代：宋
体裁：五言绝句

石濑分流小，霜林间树红。暮桥横隐约，寒锻响丁东。
晚宿
作者：刘子翚
朝代：宋

石濑分流小，霜林间树红。
暮桥横隠约，寒锻响丁东。
晚饮
作者：刘子翚
朝代：宋

招提聊驻屐，却去白云堆。
老眼看山仙，余怀向酒开。
晚凉微雨送，秋意一蝉催。
醉裹挥犀妙，方知有逸才。
晚饮
作者：刘子翚
朝代：宋

招提聊驻屐，却去白云堆。
老眼看山倦，余怀向酒开。
晚凉微雨送，秋意一蝉催。
醉裏挥犀妙，方知有逸才。
晚饮
作者：刘子翚
朝代：宋

招提聊驻屐，却去白云堆。老眼看山倦，馀怀向酒开。晚凉微雨送，秋意一蝉催。醉里挥犀妙，方知有逸才。
晨兴
作者：刘子翚
朝代：宋
体裁：古风

晨兴访萧寺，爽气清如沐。坐看雨离山，飞阴断平陆。归途阻夕涨，伫立惊幽独。曳杖听残钟，却寄僧坊宿。
晨兴
作者：刘子翚
朝代：宋

晨兴访萧寺，爽气清如沐。
坐看雨离山，飞阴断平陆。
归途阻夕涨，竚立惊幽独。
曳杖听残钟，却寄僧坊宿。
景阳钟二首
作者：刘子翚
朝代：宋

景阳钟动晓寒清，度柳穿花隐隐声。三十六宫梳洗罢。却吹残烛待天明。
景阳钟二首
作者：刘子翚
朝代：宋

景阳钟动晓寒清，度柳穿花隐隐声。三十六宫梳洗罢，却吹残烛待天明。一刀残月淡觚棱，遥望林梢晓色升。寂寞小帘风露冷，玉盆脂水已生冰。
景阳钟二首·其一
作者：刘子翚
朝代：宋

景阳钟动晓寒清，度柳穿花隐隐声。三十六宫梳洗罢，却吹残烛待天明。
景阳钟二首·其一
作者：刘子翚
朝代：宋

景阳钟动晓寒清，度柳穿花隠隠声。
三十六宫梳洗罢，却吹残烛待天明。
景阳钟二首·其二
作者：刘子翚
朝代：宋
体裁：七言绝句

一刀残月淡觚棱，遥望林梢晓色升。寂寞小帘风露冷，玉盆脂水已生冰。
曲倚
作者：刘子翚
朝代：宋

器成因揉木，偃月势相侔。
适用形虽巧，论材性本柔。
倦凭观秘箓，趺坐接禅流。
莫效愚溪戮，时多曲似鈎。
曲倚
作者：刘子翚
朝代：宋

器成因揉木，偃月势相侔。适用形虽巧，论材性本柔。倦凭观秘箓，趺坐接禅流。莫效愚溪戮，时多曲似钩。
曲倚
作者：刘子翚
朝代：宋

器成因揉木，偃月势相侔。适用形虽巧，论材性本柔。倦凭观秘籙，趺坐接禅流。莫效愚溪戮，时多曲似钩。
有怀
作者：刘子翚
朝代：宋

溪石磊磊出，溪光失溶溶。呼童理新堰，小驻万折东。素杙竞骈立，苍皮堆已重。谁裁一道天，忽堕顾视中。远渌送凫鹜，馀兹上杉松。微波且勿摇，照我澹有容。炎曦为变色，爽气排高空。怀哉所亲爱，此适未遽同。徜徉孰为伴，惟有溪头风。时来翻素书，颇似惊我慵。骚骚复策策，涉猎味正浓。久而寂无声，无乃意自融。却泛碧沧浪，鳞鳞散遗踪。我亦隐几酣，那能辨雌雄。
有怀
作者：刘子翚
朝代：宋

溪石磊磊出，溪光失溶溶。
呼童理新堰，小驻万折东。
素杙竞骈立，苍皮堆已重。
谁裁一道天，忽堕顾视中。
远渌送鳬鹜，余兹上杉松。
微波且勿摇，照我澹有容。
炎曦为变色，爽气排高空。
怀哉所亲爱，此适未遽同。
徜徉孰为伴，惟有溪头风。
时来翻素书，颇似惊我慵。
骚骚復策策，涉猎味正浓。
久而寂无声，无乃意自融。
却泛碧沧浪，鳞鳞散遗踪。
我亦隠几酣，那能辨雌雄。
有怀十首
作者：刘子翚
朝代：宋

当年册府仰才华，一跌青云万里赊。
白首却来莲社裹，幅巾缁褐诵楞枷。
有怀十首
作者：刘子翚
朝代：宋

满空寒寒杂飞烟，湖上先生拥褐眠。
借问茅斋容客否，夜灯相伴读韦编。
有怀十首
作者：刘子翚
朝代：宋

青钱学士妙文章，便合含毫侍帝傍。
寂寂闽山余旧隐，忆君时到读书堂。
有怀十首 其九 翁德功
作者：刘子翚
朝代：宋

翁侯满腹是精神，三谒金门计未成。却跨蹇驴游霅上，秋风雄剑匣中鸣。
有怀十首 其二 刘温其
作者：刘子翚
朝代：宋

结茅同隐水云间，何日柴车不往还。忆得松林长啸罢，归时明月遍秋山。
有怀十首 其六 张巨山
作者：刘子翚
朝代：宋

青钱学士妙文章，便合含毫侍帝傍。寂寂闽山馀旧隐，忆君时到读书堂。
有怀十首 其十 密庵
作者：刘子翚
朝代：宋

曾访高人上翠峰，至今清兴逐松风。篮舆梦想行山处，白葛花开细雨中。
有怀十首 其四 郑尚明
作者：刘子翚
朝代：宋

当年册府仰才华，一跌青云万里赊。白首却来莲社里，幅巾缁褐诵楞伽。
有怀十首·其一
作者：刘子翚
朝代：宋
体裁：古风

满空寒雨杂飞烟，湖上先生拥褐眠。借问茅斋容客否，夜灯相伴读韦编。
有怀十首·其一〇
作者：刘子翚
朝代：宋

曾访高人上翠峯，至今清兴逐松风。
篮舆梦想行山处，白葛花开细雨中。
有怀十首·其七
作者：刘子翚
朝代：宋
体裁：古风

松底柴门尽日关，主人西去几时还。长镵委地黄精老，时有寒猿啸砚山。
有怀十首·其三
作者：刘子翚
朝代：宋
体裁：古风

山空坠石咽寒溪，雨湿浮云晚更低。不见萧屯刘处士，年年清梦绕瓜畦。
有怀十首·其九
作者：刘子翚
朝代：宋

翁侯满腹是精神，三谒金门计未成。
却跨蹇馿游霅上，秋风雄剑匣中鸣。
有怀十首·其二
作者：刘子翚
朝代：宋

结茅同隠水云间，何日柴车不往还。
忆得松林长啸罢，归时明月遍秋山。
有怀十首·其五
作者：刘子翚
朝代：宋
体裁：古风

风惊枯苇白花浮，欲下横桥晚更留。惆怅不逢吴季子，一溪寒水带烟流。
有怀十首·其八
作者：刘子翚
朝代：宋
体裁：古风

马蹴浮埃去路长，相逢端欲问行藏。未饶赤壁风流在，且向何家醉碧香。
有怀十首·其六
作者：刘子翚
朝代：宋

青钱学士妙文章，便合含毫侍帝傍。
寂寂闽山余旧隠，忆君时到读书堂。
有怀十首·其四
作者：刘子翚
朝代：宋

当年册府仰才华，一跌青云万里赊。
白首却来莲社裏，幅巾缁褐诵楞伽。
有怀十首·胡原仲
作者：刘子翚
朝代：宋

满空寒雨杂飞烟，湖上先生拥褐眠。借问茅斋容客否，夜灯相伴读韦编。结茅同隐水云间，何日柴车不往还。忆得松林长啸罢，归时明月遍秋山。山空坠石咽寒溪，雨湿浮云晚更低。不见萧屯刘处士，年年清梦绕瓜畦。当年册府仰才华，一跌青云万里赊。白首却来莲社里，幅巾缁褐诵楞伽。风惊枯苇白花浮，欲下横桥晚更留。惆怅不逢吴季子，一溪寒水带烟流。青钱学士妙文章，便合含毫侍帝傍。寂寂闽山馀旧隐，忆君时到读书堂。松底柴门尽日关，主人西去几时还。长镵委地黄精老，时有寒猿啸砚山。马蹴浮埃去路长，相逢端欲问行藏。未饶赤壁风流在，且向何家醉碧香。翁侯满腹是精神，三谒金门计未成。却跨蹇驴游霅上，秋风雄剑匣中鸣。曾访高人上翠峰，至今清兴逐松风。篮舆梦想行山处，白葛花开细雨中。
有感
作者：刘子翚
朝代：宋
体裁：七言绝句

抱石亲征泽潞时，艰难犹想旧开基。官军不守河阳渡，回首桥山泪欲垂。
有感三首
作者：刘子翚
朝代：宋

八叶炎图茂，千龄圣主昌。农桑开汉域，礼乐焕周庠。晏粲三登乐，讴吟七闰长。徽名辞镂玉，盛举冠前王。运属宣和末，干戈变故仍。倦勤修内禅，流泽启中兴。雎水千麾集，胡沙八骏腾。尺书传讳日，寰宇泪如渑。孝感柔强敌，和盟定一朝。龙輴来瀚海，鹤驾返神霄。歌吹仍祠禹，羹墙若见尧。稽山同峻极，从此百神朝。
有感三首
作者：刘子翚
朝代：宋

孝感柔强敌，和盟定一朝。龙輴来瀚海，鹤驾返神霄，歌吹仍祠禹，羹墙若见尧。稽山同峻极，从此百神朝。
有感三首·其一
作者：刘子翚
朝代：宋
体裁：五言律诗

八叶炎图茂，千龄圣主昌。农桑开汉域，礼乐焕周庠。晏粲三登乐，讴吟七闰长。徽名辞镂玉，盛举冠前王。
有感三首·其三
作者：刘子翚
朝代：宋
体裁：五言律诗

孝感柔强敌，和盟定一朝。龙輴来瀚海，鹤驾返神霄。歌吹仍祠禹，羹墙若见尧。稽山同峻极，从此百神朝。
有感三首·其二
作者：刘子翚
朝代：宋
体裁：五言律诗

运属宣和末，干戈变故仍。倦勤修内禅，流泽启中兴。雎水千麾集，胡沙八骏腾。尺书传讳日，寰宇泪如渑。
有酒
作者：刘子翚
朝代：宋

谁家好事许相过，有酒何妨醉面酡。
兄弟偶同词馆逸，林泉偏傍故园多。
晨钟屡趁伊蒲饭，晚艇时听欵乃歌。
莫遣是非来到耳，只应憨睡奈閒何。
有酒
作者：刘子翚
朝代：宋

谁家好事许相过，有酒何妨醉面酡。兄弟偶同词馆逸，林泉偏傍故园多。晨钟屡趁伊蒲饭，晚艇时听欸乃歌。莫遣是非来到耳，只应憨睡奈閒何。
有酒
作者：刘子翚
朝代：宋

谁爱好事许相过，有酒何妨醉面酡。
兄弟偶同词馆逸，林泉偏傍故园多。
晨锺屡趁伊蒲饭，晚艇时听欸乃歌。
莫遣是非来到耳，只应憨睡奈閒何。
望京谣
作者：刘子翚
朝代：宋

双銮北狩淹归毂，寂寞梁园春草绿。
犹传故老守孤城，官军不到黄河曲。
连云楼橹已灰烬，更倚窗扉防箭镞。
招兵太半出羣盗，绣䘿蒙衣屡翻覆。
前宗后社力诛鉏，白刃如霜挂人肉。
州桥灯火夜无光，夹道狐狸昼相逐。
往时汴泗绝行舟，市粜十千尘满斛。
衣冠避胡多在南，胡马却食江南粟。
谋臣武士力俱困，海角飘摇转黄屋。
盘庚五迁方择利，昆阳一战何当卜。
宁闻犬豕乱中华，汉祚承天终必復。
夕烽明处望千门，孤臣祇欲吞声哭。
望京谣
作者：刘子翚
朝代：宋

双銮北狩淹归毂，寂寞梁园春草绿。犹传故老守孤城，官军不到黄河曲。连云楼橹已灰烬，更倚窗扉防箭镞。招兵太半出群盗，绣䘿蒙衣屡翻覆。前宗后社力诛锄，白刃如霜挂人肉。州桥灯火夜无光，夹道狐狸昼相逐。往时汴泗绝行舟，市粜十千尘满斛。衣冠避胡多在南，胡马却食江南粟。谋臣武士力俱困，海角飘摇转黄屋。盘庚五迁方择利，昆阳一战何当卜。宁闻犬豕乱中华，汉祚承天终必复。夕烽明处望千门，孤臣祇欲吞声哭。
望京谣
作者：刘子翚
朝代：宋

双銮北狩淹归毂，寂寞梁园春草绿。犹传故老守孤城，官军不到黄河曲。迟云楼橹已灰炉，更倚窗扉防箭镞。招兵太半出群盗，绣䘿蒙衣屡翻覆。前宗后社力诛锄，白刃如霜挂人肉。州桥灯火夜无光，夹道狐狸昼相逐。往时汴泗绝行舟，市粜十千尘满斛。衣冠避胡多在南，胡马却食江南粟。谋臣武士力俱困，海角飘摇转黄屋。盘庚五迁方择利，昆阳一战何当卜。宁闻石豕乱中华，汉祚承天终必复。夕烽明处望千门，孤臣祗欲知声哭。
望楚
作者：刘子翚
朝代：宋
体裁：五言律诗

客浦舟凝滞，凭高识楚乡。有愁关眺览，何地不凄凉。草木词人怨，江山霸主亡。悠然独搔首，暮霭一星光。
木犀古风
作者：刘子翚
朝代：宋

化工吝幽香，斑斑被花木。
氤氲寒岩桂，高韵盖羣馥。
无人尽日芳，守志何幽独。
士介耻求知，女贞惭自鬻。
凄凉楚山秋，樛枝吐金粟。
浅水映轻明，微飙发含蓄。
楼端静忽闻，马上遥相逐。
踟蹰为延竚，但见林峦绿。
瓶罂谁折赠，清芬閟庐屋。
久处不自知，乍至弥鬰郁。
客悲芳岁暮，梦绕寒溪曲。
长吟小山词，古意恐难復。
木犀古风
作者：刘子翚
朝代：宋
体裁：古风

化工吝幽香，斑斑被花木。氤氲寒岩桂，高韵盖群馥。无人尽日芳，守志何幽独。士介耻求知，女贞惭自鬻。凄凉楚山秋，樛枝吐金粟。浅水映轻明，微飙发含蓄。楼端静忽闻，马上遥相逐。踟蹰为延伫，但见林峦绿。瓶罂谁折赠，清芬閟庐屋。久处不自知，乍至弥郁郁。客悲芳岁暮，梦绕寒溪曲。长吟小山词，古意恐难复。
朱乔年同傅茂元见访
作者：刘子翚
朝代：宋

校书兰台昔名士，怀□会稽今望郎。忽惊风采照户牖，便觉肺腑流冰霜。手谈逼剥屡争局，眼食咍台时对床。山林情话政可乐，只恐云路双雕翔。
朱乔年同傅茂元见访
作者：刘子翚
朝代：宋

校书兰台昔名士，怀□会稽今望郎。
忽惊风采照户牖，便觉肺腑流冰霜。
手谈逼剥屡争局，眼食咍台时对床。
山林情话政可乐，只恐云路双鵰翔。
朱乔年风傅茂见访
作者：刘子翚
朝代：宋

校书兰台昔名士，怀□会稽今望郎。忽惊风采照户牖，便觉肺腑流冰霜。
杂题四首
作者：刘子翚
朝代：宋

积雨生秋意，浮阴放晚晴。钟声寒野迥，桥影小溪清。残霞销暝色，新月长圆辉。黄落树滋本，夜眠人息机。檐溜停清泻，林声息怒号。水浮秋色远，山带夕阳高。宿雁犹惊渚，昏鸦已著林。野平云散乱，江动月浮沈。
杂题四首·其一
作者：刘子翚
朝代：宋
体裁：五言绝句

积雨生秋意，浮阴放晚晴。钟声寒野迥，桥影小溪清。
杂题四首·其三
作者：刘子翚
朝代：宋
体裁：五言绝句

檐溜停清泻，林声息怒号。水浮秋色远，山带夕阳高。
杂题四首·其二
作者：刘子翚
朝代：宋
体裁：五言绝句

残霞销暝色，新月长圆辉。黄落树滋本，夜眠人息机。
杂题四首·其四
作者：刘子翚
朝代：宋

宿雁犹惊渚，昏鸦已着林。野平云散乱，江动月浮沈。
杂题四首·其四
作者：刘子翚
朝代：宋

宿雁犹惊渚，昏鸦已著林。野平云散乱，江动月浮沈。
李丞相挽诗三首
作者：刘子翚
朝代：宋

委质艰难际，精忠日月昭。引裾尧浸缩，断鞅虏氛消。顾眄安诸夏，风声动一朝。南迁谁辨谤，公论付刍尧。
李丞相挽诗三首
作者：刘子翚
朝代：宋

委质艰难际，精忠日月昭。引裾尧浸缩，断鞅虏氛消。顾眄安诸夏，风声动一朝。南迁谁辨谤，公论付刍荛。文武中兴相，名高北斗南。茂弘恢远量，安石畅玄谈。六策陈丹扆，三休寄梦庵。人亡今孰赖，忧国意如惔。宾榻勤初设，诗筒辱屡传。一嗟云雾隔，坐阅岁时迁。埋玉俄成恨，乘风想已仙。终当挽行绋，长恸穗帷前。
李丞相挽诗三首·其一
作者：刘子翚
朝代：宋
体裁：五言律诗

委质艰难际，精忠日月昭。引裾尧浸缩，断鞅虏氛消。顾眄安诸夏，风声动一朝。南迁谁辨谤，公论付刍荛。
李丞相挽诗三首·其三
作者：刘子翚
朝代：宋

宾榻勤初设，诗筒辱屡传。一嗟云雾隔，坐阅岁时迁。埋玉俄成恨，乘风想已仙。终当挽行绋，长恸穗帷前。
李丞相挽诗三首·其三
作者：刘子翚
朝代：宋
体裁：五言律诗

宾榻勤初设，诗筒辱屡传。一嗟云雾隔，坐阅岁时迁。埋玉俄成恨，乘风想已仙。终当挽行绋，长恸繐帷前。
李丞相挽诗三首·其二
作者：刘子翚
朝代：宋

文武中兴相，名高北斗南。茂弘恢远量，安石畅玄谈。六策陈丹扆，三休寄梦庵。人亡今孰赖，忧国意如惔。
李丞相挽诗三首·其二
作者：刘子翚
朝代：宋

文武中兴相，名高北斗南。
茂弘恢远量，安石畅玄谈。
六策陈丹扆，三休寄梦庵。
人亡今孰頼，忧国意如惔。
李伯时画十古图郑尚明作诗诗辞多振绝因为同
作者：刘子翚
朝代：宋

胡床二女执市裾，长揖高阳旧酒徒。不是苍皇能辍洗，溺冠何异昔坑儒。
李伯时画十古图郑尚明作诗诗辞多振绝因为同赋·冯媛当熊
作者：刘子翚
朝代：宋

婕妤下辇辞荣日，冯媛当熊效死时。
带砺称忠惟一传，宫闱着节有双姬。
李伯时画十古图郑尚明作诗诗辞多振绝因为同赋·冯媛当熊
作者：刘子翚
朝代：宋

婕妤下辇辞荣日，冯媛当熊效死时。带砺称忠惟一传，宫闱著节有双姬。
李伯时画十古图郑尚明作诗诗辞多振绝因为同赋·张释之谏文帝
作者：刘子翚
朝代：宋

扰扰椎埋遍九原，因山独有霍陵存。孝文俭德虽天纵，亦赖忠臣效一言。
李伯时画十古图郑尚明作诗诗辞多振绝因为同赋·张释之谏文帝
作者：刘子翚
朝代：宋

扰扰椎埋遍九原，因山独有霍陵存。
孝文俭德虽天纵，亦頼忠臣效一言。
李伯时画十古图郑尚明作诗诗辞多振绝因为同赋·明妃出塞
作者：刘子翚
朝代：宋
体裁：七言绝句

羞貌丹青斗丽颜，为君一笑静天山。西京自有麒麟阁，画向功臣卫霍间。
李伯时画十古图郑尚明作诗诗辞多振绝因为同赋·明皇览镜妃子剪鬟
作者：刘子翚
朝代：宋

不复青铜照瘁颜，耄荒从谏若移山。只将女子论贤否，陶母当时亦剪鬟。
李伯时画十古图郑尚明作诗诗辞多振绝因为同赋·明皇览镜妃子翦鬟
作者：刘子翚
朝代：宋

不復青铜照瘁颜，耄荒从谏若移山。
只将女子论贤否，陶母当时亦翦鬟。
李伯时画十古图郑尚明作诗诗辞多振绝因为同赋·李密迓太宗
作者：刘子翚
朝代：宋

海内羣雄逐鹿时，虬髯一见识英姿。
牖窥已叹尚书妇，野拜仍惊柱国儿。
李伯时画十古图郑尚明作诗诗辞多振绝因为同赋·李密迓太宗
作者：刘子翚
朝代：宋

海内群雄逐鹿时，虬髯一见识英姿。牖窥已叹尚书妇，野拜仍惊柱国儿。
李伯时画十古图郑尚明作诗诗辞多振绝因为同赋·武帝问日磾
作者：刘子翚
朝代：宋

汉朝人物尽英奇，武帝招延盛一时。
拒谏不能容汲直，託孤何至用胡儿。
李伯时画十古图郑尚明作诗诗辞多振绝因为同赋·王猛扪虱
作者：刘子翚
朝代：宋

剧谈世事灞河滨，奇骨瑰姿两绝伦。却讶秦无豪杰至，坐中扪虱定何人。
李伯时画十古图郑尚明作诗诗辞多振绝因为同赋·王猛扪蝨
作者：刘子翚
朝代：宋

剧谈世事灞河滨，奇骨瓌姿两绝伦。
却讶秦无豪杰至，坐中扪蝨定何人。
李伯时画十古图郑尚明作诗诗辞多振绝因为同赋·醉山简
作者：刘子翚
朝代：宋

倒载山公岂酒狂，羣儿拍手岘山旁。
汗青等是虚填耳，不把云台唤酒乡。
李伯时画十古图郑尚明作诗诗辞多振绝因为同赋·醉山简
作者：刘子翚
朝代：宋

倒载山公岂酒狂，群儿拍手岘山旁。汗青等是虚填耳，不把云台唤酒乡。
李伯时画十古图郑尚明作诗诗辞多振绝因为同赋·霍光取玺
作者：刘子翚
朝代：宋
体裁：七言绝句

此郎守节固堪论，汉玺飘飘亦仅存。周勃取将迎代邸，霍光持去授皇孙。
李伯时画十古图郑尚明作诗诗辞多振绝因为同赋·高阳长揖
作者：刘子翚
朝代：宋
体裁：七言绝句

胡床二女执巾裾，长揖高阳旧酒徒。不是苍皇能辍洗，溺冠何异昔坑儒。
李似表见访
作者：刘子翚
朝代：宋

石磴荆藩隐薜萝，岂知迢递枉鸣珂。交游奈久如君少，邂逅成欢此夕多。千斛敢求身后传，一樽聊和饮中歌。云鹏欲举那留得，南浦伤心又绿波。
李似表见访
作者：刘子翚
朝代：宋

石磴荆藩隐薜萝，岂知迢递枉鸣珂。交游奈久知君少，邂逅成欢此夕多。千斛敢求身后传。一樽聊和饮中歌。云鹏欲举那留得，南浦伤心又绿波。
李似表见访
作者：刘子翚
朝代：宋

石磴荆藩隠薜萝，岂知迢递枉鸣珂。
交游奈久如君少，邂逅成欢此夕多。
千斛敢求身后传，一樽聊和饮中歌。
云鹏欲举那留得，南浦伤心又绿波。
李佐国携致中赠别诗来戏成二首
作者：刘子翚
朝代：宋

星郎绝笔版曹卧，懒翁病翁稀缀文。岂料诗坛今再鼓，萧屯赖有故将军。赞皇吟毫不可掣，交游酬答被恼深。赠言排拫入吾里，以邻为壑君何心。
李佐国携致中赠别诗来戏成二首·其一
作者：刘子翚
朝代：宋

星郎绝笔版曹卧，懒翁病翁稀缀文。岂料诗坛今再鼓，萧屯赖有故将军。
李佐国携致中赠别诗来戏成二首·其一
作者：刘子翚
朝代：宋

星郎绝笔版曹卧，懒翁病翁稀缀文。
岂料诗坛今再鼓，萧屯頼有故将军。
李佐国携致中赠别诗来戏成二首·其二
作者：刘子翚
朝代：宋
体裁：七言绝句

赞皇吟毫不可掣，交游酬答被恼深。赠言排拫入吾里，以邻为壑君何心。
杖藜
作者：刘子翚
朝代：宋
体裁：五言律诗

乱后惟忧死，无心问岁华。故园依草莽，今日见梅花。闽俗尝三饭，僧房但一茶。海濒犹未稳，更拟访仙槎。
柳
作者：刘子翚
朝代：宋

体为常轻定复飘，间梅遮杏得春饶。别离处处添愁色，风雨年年换旧条。拂瓦半枯陶令宅，沿溪不断灞陵桥。凄凉又见千门绿，野老当时恨未销。
柳
作者：刘子翚
朝代：宋

体为常轻定復飘，间梅遮杏得春饶。
别离处处添愁色，风雨年年换旧条。
拂瓦半枯陶令宅，沿溪不断灞陵桥。
凄凉又见千门绿，野老当时恨未销。
柳源观瀑戏明仲
作者：刘子翚
朝代：宋

山横晓色中，綫路穷崎岖。
何年贯日虹，飘然堕秋虚。
晴晖发灿烂，阴飙助倾输。
淙深粉雪沸，注险龙蛇趋。
平生浩荡胸，对此聊一舒。
苍苍古澄潭，彷佛幽灵居。
奇观付豪逸，余润分膏腴。
来游今七贤，贱迹欣与俱。
扶筇却轩轾，坐石安氍毹。
壁阴生小寒，赏澹乐有余。
诗魔久已降，幽事復起予。
为言玉堂人，五字不可无。
柳源观瀑戏明仲
作者：刘子翚
朝代：宋

山横晓色中，线路穷崎岖。何年贯日虹，飘然堕秋虚。晴晖发灿烂，阴飙助倾输。淙深粉雪沸，注险龙蛇趋。平生浩荡胸，对此聊一舒。苍苍古澄潭，仿佛幽灵居。奇观付豪逸，余润分膏腴。来游今七贤，贱迹欣与俱。扶筇却轩轾，坐石安氍毹。壁阴生小寒，赏澹乐有余。诗魔久为降，幽事复起予。为言玉堂人，五字不可无。
柳源观瀑戏明仲
作者：刘子翚
朝代：宋

山横晓色中，线路穷崎岖。何年贯日虹，飘然堕秋虚。晴晖发灿烂，阴飙助倾输。淙深粉雪沸，注险龙蛇趋。平生浩荡胸，对此聊一舒。苍苍古澄潭，彷佛幽灵居。奇观付豪逸，馀润分膏腴。来游今七贤，贱迹欣与俱。扶筇却轩轾，坐石安氍毹。壁阴生小寒，赏澹乐有馀。诗魔久已降，幽事复起予。为言玉堂人，五字不可无。
桃源
作者：刘子翚
朝代：宋

桃花深处蜜蜂喧，山近前峰鷄犬村。
若有胡麻泛流水，武夷转作武陵源。
桃源
作者：刘子翚
朝代：宋
体裁：七言绝句

桃花深处蜜蜂喧，山近前峰鸡犬村。若有胡麻泛流水，武夷转作武陵源。
梅花
作者：刘子翚
朝代：宋
体裁：七言律诗

玉骨绡裳韵太孤，天教飞雪伴清癯。林寒疏蕊半开落，野迥暗香疑有无。庾岭风光仍似旧，汉宫铅粉莫相污。惊心不必临空树，一白流空春便徂。
梅诗呈六四叔
作者：刘子翚
朝代：宋

一枝新白破长林，定想霜毫落有神。䠥？若予将底用，犹堪卧护北潭春。
梅诗呈六四叔
作者：刘子翚
朝代：宋

一枝新白破长林，定想霜毫落有神。
䠥𨇨若予将底用，犹堪卧护北潭春。
梅诗呈六四叔
作者：刘子翚
朝代：宋
体裁：七言绝句

一枝新白破长林，定想霜毫落有神。蹩�若予将底用，犹堪卧护北潭春。
梦仙谣
作者：刘子翚
朝代：宋

鹅子峰前波色清，刘郎看山无俗情。
癯儒自昔有仙骨，夜梦体飞如叶轻。
云中不识朝天路，双童导我凌空去。
侧身度岩隈，盘盘复回回。
翛然意往形不碍，石窟藓窦俄天开。
乘槎夜泛牛女渡，鞭鸾晓入金银台。
花深不逢人，时闻佩环声。
仙翁睡起方结袜，见客坦易无崖垠。
击蒙冀垂矜，叩妙获一言。
七情汩心心愦昏，窒慾如水澄其源。
臼中㕮咀药，手撮仍见分。
旁有泠泠泉，三漱乃尽吞。
驻红却白非难事，贪生虑死真愚计。
当时同游七姓俱，但记古月成胡字。
尘缘未断不得留，海风吹过蓬瀛洲。
觉来窗户冥曚晓，玉镜晶晶堕松杪。
梦仙谣
作者：刘子翚
朝代：宋

鹅子峰前波色清，刘郎看山无俗情。癯儒自昔有仙骨，夜梦体飞如叶轻。云中不识朝天路，双童导我凌空去。侧身度岩隈，盘盘复回回。翛然意往形不碍，石窟藓窦俄天开。乘槎夜泛牛女渡，鞭鸾晓入金银台。花深不逢人，时闻佩环声。仙翁睡起方结袜，见客坦易无崖垠。击蒙冀垂矜，叩妙获一言。七情汩心心愦昏，窒欲如水澄其源。臼中㕮咀药，手撮仍见分。旁有泠泠泉，三漱乃尽吞。驻红却白非难事，贪生虑死真愚计。当时同游七姓俱，但记古月成胡字。尘缘未断不得留，海风吹过蓬瀛洲。觉来窗户冥曚晓，玉镜晶晶堕松杪。
梦仙谣
作者：刘子翚
朝代：宋

鹅子峰前波色清，刘郎看山无俗情。
癯儒自昔有仙骨，夜梦体飞如叶轻。
云中不识朝天路，双童导我凌空去。
侧身度岩隈，盘盘復回回。
翛然意往形不碍，石窟藓窦俄天开。
乘槎夜泛牛女渡，鞭鸾晓入金银台。
花深不逢人，时闻佩环声。
仙翁睡起方结袜，见客坦易无崖垠。
击蒙冀垂矜，叩妙获一言。
七情汩心心愦昏，窒慾如水澄其源。
臼中㕮咀药，手撮仍见分。
旁有泠泠泉，三潄乃尽吞。
驻红却白非难事，贪生虑死真愚计。
当时同游七姓俱，但记古月成胡字。
尘缘未断不得留，海风吹过蓬瀛洲。
觉来窗户冥曚晓，玉镜晶晶堕松杪。
梦如愚珙
作者：刘子翚
朝代：宋
体裁：五言律诗

惊破池塘梦，宵长不再眠。寒声摇谷口，侧月到床边。一自芝兰远，都无翰墨传。老怀安得写，孤咏不成篇。
梨
作者：刘子翚
朝代：宋

尚想飞花照崎疏，离离秋实点烟芜。丹腮晓露香犹薄，玉齿寒冰嚼欲无。旧有佳名留大谷，谁分灵种下仙都。蔗浆不用传金碗，犹得相如病少苏。
梨
作者：刘子翚
朝代：宋

尚想飞花照绮疏，离离秋实点烟芜。丹腮晓露香犹薄，玉齿寒冰嚼欲无。旧有佳名留大谷，谁分灵种下仙都。蔗浆不用传金椀，犹得相如病少苏。
梨
作者：刘子翚
朝代：宋
体裁：七言律诗

尚想飞花照绮疏，离离秋实点烟芜。丹腮晓露香犹薄，玉齿寒冰嚼欲无。旧有佳名留大谷，谁分灵种下仙都。蔗浆不用传金碗，犹得相如病少苏。
橙子四首
作者：刘子翚
朝代：宋

尚怀细雨初移日，著子已见清霜潸。绝怜面有贵人色。偶致吾侪樽俎间。
橙子四首
作者：刘子翚
朝代：宋

尚怀细雨初移日，著子已见清霜潸。绝怜面有贵人色，偶致吾侪樽俎间。橙齑细缕风韵胜，我不痛饮那知音。何如金丸走衾枕，三月梦游薝卜林。自从天籞守吏散，老树零落烟云凄。今朝我为作知己，小摘秋风黄欲齐。花瓷泛蜜小剂供，极有痛快鏖邪功。生枝滋味虽可口，流品故应甘下风。
橙子四首
作者：刘子翚
朝代：宋

橙虀细缕风韵胜，我不痛饮那知音。
何如金丸走衾枕，三月梦游檐卜林。
橙子四首
作者：刘子翚
朝代：宋

自从天籞守吏散，老树零落烟云凄。
今朝我为作知已，小摘秋风黄欲齐。
橙子四首·其一
作者：刘子翚
朝代：宋
体裁：诗

尚怀细雨初移日，着子已见清霜潸。
绝怜面有贵人色，偶致吾侪樽俎间。
橙子四首·其一
作者：刘子翚
朝代：宋

尚怀细雨初移日，著子已见清霜潸。绝怜面有贵人色，偶致吾侪樽俎间。
橙子四首·其三
作者：刘子翚
朝代：宋
体裁：七言绝句

自从天籞守吏散，老树零落烟云凄。今朝我为作知己，小摘秋风黄欲齐。
橙子四首·其二
作者：刘子翚
朝代：宋

橙虀细缕风韵胜，我不痛饮那知音。
何如金丸走衾枕，三月梦游薝卜林。
橙子四首·其二
作者：刘子翚
朝代：宋
体裁：诗

橙齑细缕风韵胜，我不痛饮那知音。何如金丸走衾枕，三月梦游薝卜林。
橙子四首·其四
作者：刘子翚
朝代：宋
体裁：诗

花瓷泛蜜小剂供，极有痛快鏖邪功。生枝滋味虽可口，流品故应甘下风。
次六四叔青字韵
作者：刘子翚
朝代：宋
体裁：五言律诗

写出吴中胜，平生历历经。露窥烟渚静，山入柁楼青。老气何由逸，奔晖不肯停。北潭摇梦否，渌面照轩棂。
次六四叔青字韵
作者：刘子翚
朝代：宋

写出吴中胜，平生历历经。
露窥烟渚静，山入柁楼青。
老气何由逸，奔晖不肯停。
北潭摇梦否，渌面照轩櫺。
次六四叔韵
作者：刘子翚
朝代：宋
体裁：七言律诗

笋舆沾汗每苍黄，今日追随得快凉。水落不知沙径改，风微如靳橘林香。我缘新病仍添懒，君不时来有底忙。只恐家山诮人去，十年秋兴在殊方。
次六四叔韵
作者：刘子翚
朝代：宋

笋舆霑汗每苍黄，今日追随得快凉。
水落不知沙径改，风微如靳橘林香。
我缘新病仍添懒，君不时来有底忙。
只恐家山诮人去，十年秋兴在殊方。
次友石台诗韵
作者：刘子翚
朝代：宋
体裁：古风

清湖嵇玉山，缥缈飞双屐。泠风随处流，三伏无赫赫。未成玄圃游，聊醉端川宅。忆昨陪初筵，杯摇剑峰脊。杉篁漏疏棂，云气萦长帟。主人意弥厚，不吝园蔬摘。我亦洞幽怀，涸此一泓碧。至欢召融融，丛虑消刺刺。听君诵九流，浩若昆崙擘。摩天俊鸢飞，响涧惊鱼掷。分携今几时，浮埃翳瑶席。有如烂柯翁，万古逢一奕。醉乡梯磴坐，坐觉乾坤窄。兹行不果从，兀兀恨滋剧。未应柳源近，终作桃源隔。留诗友石台，光动嶙峋石。正令谪仙来，著语无以易。强吟意悠哉，追风了无迹。
次友石台诗韵
作者：刘子翚
朝代：宋

清湖嵇玉山，缥缈飞双屐。泠风随处流，三伏无赫赫。未成玄圃游，聊醉端州宅。忆昨陪初筵，杯摇剑峰脊。杉篁漏疏棂，云气萦长帟。主人意弥厚，不吝园蔬摘。我亦洞幽怀，涸此一泓碧。至欢召融融，丛虑消刺否则。听君诵九流，浩若昆仑擘。摩天俊鸢悄，响涧惊鱼掷。分携今几时，浮埃翳瑶席。有如烂柯翁，万古逢一奕。醉乡梯磴坐，坐觉乾坤窄。兹行不果从，兀兀恨滋剧。未应柳源近，终作桃源隔。留诗友石台，光动嶙峋石。正令谪仙来，著语无以易。强吟意悠哉，追风了无迹。
次友石台诗韵
作者：刘子翚
朝代：宋

清湖嵇玉山，缥缈飞双屐。泠风随处流，三伏无赫赫。未成玄圃游，聊醉端州宅。忆昨陪初筵，杯摇剑峰脊。杉篁漏疏棂，云气萦长帟。主人意弥厚，不吝园蔬摘。我亦洞幽怀，涸此一泓碧。至欢召融融，丛虑消剌剌。听君诵九流，浩若昆崙擘。摩天俊鸢飞，响涧惊鱼掷。分携今几时，浮埃翳瑶席。有如烂柯翁，万古逢一奕。醉乡梯磴坐，坐觉乾坤窄。兹行不果从，兀兀恨滋剧。未应柳源近，终作桃源隔。留诗友石台，光动嶙峋石。正令谪仙来，著语无以易。强吟意悠哉，追风了无迹。
次友石台诗韵
作者：刘子翚
朝代：宋

清湖嵇玉山，缥缈飞双屐。
泠风随处流，三伏无赫赫。
未成玄圃游，聊醉端州宅。
忆昨陪初筵，杯摇剑峰脊。
杉篁漏疏櫺，云气萦长帟。
主人意弥厚，不吝园蔬摘。
我亦洞幽怀，涸此一泓碧。
至欢召融融，丛虑消剌剌。
听君诵九流，浩若昆崙擘。
摩天俊鸢飞，响涧惊鱼掷。
分携今几时，浮埃翳瑶席。
有如烂柯翁，万古逢一奕。
醉乡梯磴坐，坐觉干坤窄。
兹行不果从，兀兀恨滋剧。
未应柳源近，终作桃源隔。
留诗友石台，光动嶙峋石。
正令谪仙来，着语无以易。
强吟意悠哉，追风了无迹。
次四六叔韵
作者：刘子翚
朝代：宋

吾家小步兵，辞林独辉映。
携诗过山堂，句挟风云润。
思嵇远命驾，访戴屡乘兴。
订古释羣疑，谈玄发清听。
年均愧质滞，禀异惊才峻。
頼兹时发挥，药石攻余病。
提携兰畹曲，笑语柴门静。
归轩骛急响，行炬飘遗烬。
平生共飘流，晚岁同栖遁。
语言聊写怀，补缀酬斯咏。
次四六叔韵
作者：刘子翚
朝代：宋

吾家小步兵，辞林独辉映。携诗过山堂，句挟风云润。思嵇远命驾，访戴屡乘兴。订古释群疑，谈玄发清听。年均愧质滞，禀异惊才峻。赖兹时发挥，药石攻余病。提携兰畹曲，笑语柴门静。归轩骛急响，行炬飘遗烬。平生共飘流，晚岁同栖遁。语言聊写怀，补缀酬斯咏。
次四六叔韵
作者：刘子翚
朝代：宋

吾家小步兵，辞林独辉映。携诗过山堂，句挟风云润。思嵇远命驾，访戴屡乘兴。订古释群疑，谈玄发清听。年均愧质滞，禀异惊闭峻。赖兹时发挥，药石攻余病。提携兰畹曲，笑语柴门静。归轩鹜急响，行炬飘遗炉。平生共飘流，晚岁风栖遁。语言聊写怀，补缀酬斯咏。
次居仁韵
作者：刘子翚
朝代：宋
体裁：七言律诗

是身如树槁穷冬，一点心华自闭封。久矣吹嘘存泛爱，偶于迟暮得相从。颇闻妙用纵横是，深愧真源左右逢。白雪黄芽计虽下，可能无意起龙钟。
次居仁韵
作者：刘子翚
朝代：宋

是身如树槁穷冬，一点心华自闭封。久矣吹嘘存泛爱，偶於迟暮得相从。颇闻妙用纵横是，深愧真源左右逢。白云黄芽计虽下，可能无意起龙锺。
次张守韵四首
作者：刘子翚
朝代：宋

久分闽郡竹，屡赐汉庭金。才刃硎新发，恩波海并深。冠销乘间祸，民有不欺心。祗恐锋车起，云霄路莫寻。
次张守韵四首
作者：刘子翚
朝代：宋

久分闽郡竹，屡赐汉庭金。才刃硎新发，恩波海并深。寇销乘间祸，民有不欺心。祇恐锋车起，云霄路莫寻。促席山堂夜，寒灯吐碎金。酒分邻瓮美，栗爆地炉深。疏懒难堪事，纷华易坏心。自怜贪寸禄，双鬓老侵寻。瓦白霜封缟，波清月漾金。柝沈秋垒静，人语夜堂深。故国归何日，寒衾事满心。庭松怜手植，擢干已弥寻。泣怀三献玉，廉拒四知金。势利焚和猛，诗书汲古深。贵无长得意，闲有自由心。岣嵝丹砂在，盟寒傥可寻。
次张守韵四首
作者：刘子翚
朝代：宋

促席山堂夜，寒灯吐碎金。
酒分邻瓮美，栗爆地炉深。
疏懒难堪事，纷华易坏心。
自惟贪寸禄，双鬓老侵寻。
次张守韵四首
作者：刘子翚
朝代：宋

泣怀三献玉，谦拒四知金。
势利焚和猛，诗书汲古深。
贵无长得意，闲有自由心。
岣嵝丹砂在，盟寒傥可寻。
次张守韵四首·其一
作者：刘子翚
朝代：宋
体裁：五言律诗

久分闽郡竹，屡赐汉庭金。才刃硎新发，恩波海并深。寇销乘间祸，民有不欺心。祇恐锋车起，云霄路莫寻。
次张守韵四首·其三
作者：刘子翚
朝代：宋
体裁：五言律诗

瓦白霜封缟，波清月漾金。柝沈秋垒静，人语夜堂深。故国归何日，寒衾事满心。庭松怜手植，擢干已弥寻。
次张守韵四首·其二
作者：刘子翚
朝代：宋
体裁：五言律诗

促席山堂夜，寒灯吐碎金。酒分邻瓮美，栗爆地炉深。疏懒难堪事，纷华易坏心。自怜贪寸禄，双鬓老侵寻。
次张守韵四首·其四
作者：刘子翚
朝代：宋
体裁：五言律诗

泣怀三献玉，廉拒四知金。势利焚和猛，诗书汲古深。贵无长得意，闲有自由心。岣嵝丹砂在，盟寒傥可寻。
次彭资深韵
作者：刘子翚
朝代：宋

林下相从多胜友，谁如君子妙才华。曳裾所至成师席，射策由来有世家。意气胸中千里骏，文词笔下九光霞。邮亭一见倾怀抱，投分金兰不足夸。
次彭资深韵
作者：刘子翚
朝代：宋

林下相从多胜友，谁如吾子妙才华。
曳裾所至成师席，射策由来有世家。
意气胸中千里骏，文词笔下九光霞。
邮亭一见倾怀抱，投分金兰不足夸。
次彭资深韵
作者：刘子翚
朝代：宋

林下相从多胜友，谁如吾子妙才华。曳裾所至成师席，射策由来有世家。意气胸中千里骏，文词笔下九光霞。邮亭一见倾怀抱，投分金兰不足誇。
次施子韵
作者：刘子翚
朝代：宋

之子才非碌碌流，一官将母海滨游。妙齿意气看长剑，久客风霜叹敝裘。完璧有怀空慕兰，著鞭它日定先刘。岫窗故隐今何在，草棘连云淮楚秋。
次施子韵
作者：刘子翚
朝代：宋

之子才非碌碌流，一官将母海滨游。
妙龄意气看长剑，久客风霜叹敝裘。
完璧有怀空慕蔺，着鞭它日定先刘。
岫窗故隠今何在，草棘连云淮楚秋。
次施子韵
作者：刘子翚
朝代：宋

之子才非碌碌流，一官将母海滨游。妙龄意气看长剑，久客风霜叹敝裘。完璧有怀空慕蔺，著鞭它日定先刘。岫窗故隐今何在，草棘连云淮楚秋。
次明仲凉字韵
作者：刘子翚
朝代：宋

浮暑熏人只欲狂，秋声未肯抹横塘。
倦看黄奶浑无味，醉着白綀如许凉。
扫砌政须修竹舞，荫花绝爱巨荷张。
紫髯不是轻风景，更拟回鞭向葛强。
次明仲凉字韵
作者：刘子翚
朝代：宋

浮暑熏人只欲狂，秋声未肯抹横塘。倦看黄奶浑无味，醉着白練如许凉。扫砌政须修竹舞，荫花绝爱巨荷张。紫髯不是轻风景，更拟回鞭向葛强。
次明仲凉字韵
作者：刘子翚
朝代：宋

浮暑熏人只欲狂，秋声未肯抹横塘。倦看黄奶浑无味，醉著白綀如许凉。扫砌政须脩竹舞，荫花绝爱巨荷张。紫髯不是轻风景，更拟回鞭向葛强。
次明仲勤字韵
作者：刘子翚
朝代：宋

苦无聊赖忆披云，曳杖宁知四体勤。握手便成忘适适，纵谈终愧自闻闻。浮蛆酿熟贻彭泽，斫脍图成想右军。莫为冷风发归兴，石峰秋月许平分。
次明仲勤字韵
作者：刘子翚
朝代：宋

苦无聊赖忆披云，曳杖宁知四体勤。握手便成忘适适，纵谈终愧自闻闻。浮蛆酿熟贻彭泽，斫鲙图成想右军。莫为冷风发归兴，石峰秋月许平分。
次明仲勤字韵
作者：刘子翚
朝代：宋

苦无聊頼忆披云，曳杖宁知四体勤。
握手便成忘适适，纵谈终愧自闻闻。
浮蛆酿熟贻彭泽，斫鲙图成想右军。
莫为冷风发归兴，石峯秋月许平分。
次明仲矼字韵诗
作者：刘子翚
朝代：宋

頖宫德厚仍信矼，北扉笔力谈笑扛。重圭叠璧凛群视，不使东瓯成陋邦。日边时见召仙李，林下那容栖老庞。故园此日成胜聚，归梦不泛潇湘江。万畦流泉裹云屋，一点远岫低吟窗。客来有酒辄均醉，长啸手拊高梧幢。挽蔬唯便玉本脆，碎鲤屡惜银鋋双。伊予于世真长物，扫迹自分逃崆？。骤揄扬之则过矣，岂有骨相当奇厖。左提右挈傥闻道，一了快若船下泷。极知鲁卫兄弟国，邾小尚许趋风降。峣峣岌岌正壁立，涛濑未敢轻舂撞。
次明仲矼字韵诗
作者：刘子翚
朝代：宋
体裁：古风

頖宫德厚仍信矼，北扉笔力谈笑扛。重圭叠璧凛群视，不使东瓯成陋邦。日边时见召仙李，林下那容栖老庞。故园此日成胜聚，归梦不泛潇湘江。万畦流泉裹云屋，一点远岫低吟窗。客来有酒辄均醉，长啸手拊高梧幢。挽蔬唯便玉本脆，碎鲤屡惜银鋋双。伊予于世真长物，扫迹自分逃崆�。骤揄扬之则过矣，岂有骨相当奇厖。左提右挈傥闻道，一了快若船下泷。极知鲁卫兄弟国，邾小尚许趋风降。峣峣岌岌正壁立，涛濑未敢轻舂撞。
次明仲矼字韵诗
作者：刘子翚
朝代：宋

頖宫德厚仍信矼，北扉笔力谈笑扛。重圭叠璧凛群视，不使东瓯成陋邦。日边时见召仙李，林下那容栖老庞。故园此日成胜聚，归梦不泛潇湘江。万畦流泉裹云屋，一点远岫低吟窗。客来有酒辄均醉，长啸手拊高梧幢。挽蔬唯便玉本脆，碎鲤屡惜银鋋双。伊予於世真长物，扫迹自分逃崆𡵻。骤揄扬之则过矣，岂有骨相当奇厖。左提右挈傥闻道，一了快若船下泷。极知鲁冲兄弟国，邾小尚许趋风降。峣峣岌岌正壁立，涛濑未敢轻舂撞。
次明仲矼字韵诗
作者：刘子翚
朝代：宋

頖宫德厚仍信矼，北扉笔力谈笑扛。
重圭迭璧凛羣视，不使东瓯成陋邦。
日边时见召仙李，林下那容栖老庞。
故园此日成胜聚，归梦不泛潇湘江。
万畦流泉裹云屋，一点远岫低吟窗。
客来有酒辄均醉，长啸手拊高梧幢。
挽蔬唯便玉本脆，碎鲤屡惜银鋋双。
伊予于世真长物，扫迹自分逃崆𡵻。
骤揄扬之则过矣，岂有骨相当奇厖。
左提右挈傥闻道，一了快若船下泷。
极知鲁卫兄弟国，邾小尚许趋风降。
嶤嶤岌岌正壁立，涛濑未敢轻舂撞。
次李巽伯韵
作者：刘子翚
朝代：宋

蜡封泥印了不勤，索居十载常念羣。
恋乡宁饮建溪水，怀友忽梦龟山云。
閒中意度不沾俗，老去词华全付君。
阿戎来归得新语，戏笔报谢非夸文。
次李巽伯韵
作者：刘子翚
朝代：宋

蜡封泥印了不勤，索居十载常念群。恋乡宁饮建溪水，怀友忽梦龟山云。閒中意度不沾俗，老去词华全付君。阿戎来归得新语，戏笔报谢非夸文。
次李巽伯韵
作者：刘子翚
朝代：宋

蜡封泥印了不勤，索居十载常念群。恋乡宁饮建溪水，怀友忽梦龟山云。閒中意度不沾俗，老去词华全付君。阿戎来归得新语，戏笔报谢非誇文。
次翁来借诸家易解闻已有新说以诗借观
作者：刘子翚
朝代：宋

天庭吐气作青红，警逻犹烦小试中。
政使着鞭无暇日，惟应读易有清风。
昼评一卦纷然异，夜梦三爻廓尔通。
闻说新笺极玄妙，可无残剩到衰翁。
次翁来借诸家易解闻已有新说以诗借观
作者：刘子翚
朝代：宋

天庭吐气作青红，警逻犹烦小试中。政使著鞭无暇日，惟应读易有清风。昼评一卦纷然异，夜梦三爻廓尔通。闻说新笺极玄妙，可无残剩到衰翁。
次翁来借诸家易解闻已有新说以诗借观
作者：刘子翚
朝代：宋

天庭吐气作静红，警逻犹烦小试中。政使著鞭无暇日，惟应读易有清风。昼评一卦纷然异，夜梦三爻廓尔通。闻说新笺极玄妙，可无残剩到衰翁。
次致明泉石轩诗韵
作者：刘子翚
朝代：宋

天怀迥与尘器背，蓬莱屡踏金鳌背。闲披白袷过清湖，爽气涵空渺无外。澹然爱此一泓奇，散发逍遥漱华滋。尚嫌林影太凋薄，斜阳射破碧琉璃。遥知宣室虚前席，良裘固非一狐腋。他时归梦想南飞，环词已为磨崖石。
次致明泉石轩诗韵
作者：刘子翚
朝代：宋

天怀迥与尘嚣背，蓬莱屡踏金鳌背。闲披白袷过清湖，爽气涵空渺无外。澹然爱此一泓奇，散发逍遥漱华滋。尚嫌林影太凋薄，斜阳射破碧琉璃。遥知宣室虚前席，良裘固非一狐腋。他时归梦想南飞，瑰词已为磨崖石。
次致明泉石轩诗韵
作者：刘子翚
朝代：宋

天怀迥与尘嚣背，蓬莱屡踏金鳌背。
闲披白袷过清湖，爽气涵空渺无外。
澹然爱此一泓奇，散髮逍遥潄华滋。
尚嫌林影太凋薄，斜阳射破碧琉璃。
遥知宣室虚前席，良裘固非一狐腋。
他时归梦想南飞，瓌词已为磨崖石。
次韵上梅岭
作者：刘子翚
朝代：宋

鞭粳红入臼，剪菜玉登盘。是处喜相挽，我来如许难。沙清才㶁㶁，陟翠入磻磻。勃窣乾坤裹，伊谁不自安。
次韵上梅岭
作者：刘子翚
朝代：宋

鞭粳红入臼，剪菜玉登盘。是处喜相挽，我来如许难。沙清才㶁㶁，陟翠入磻磻。勃窣乾坤里，伊谁不自安。
次韵上梅岭
作者：刘子翚
朝代：宋

鞭粳红入臼，剪菜玉登盘。
是处喜相挽，我来如许难。
沙清才㶁㶁，陟翠入磻磻。
勃窣干坤裏，伊谁不自安。
次韵傅茂元二绝
作者：刘子翚
朝代：宋

濠乐亭前花已披，马军送酒故来迟。只愁风雨卷春去，红染芳效一径泥。
次韵傅茂元二绝
作者：刘子翚
朝代：宋

濠乐亭前花已披，马军送酒故来迟。只愁风雨卷春去，红染芳郊一径泥。酒兴何如毕吏部，诗情已过鲍参军。醉吟自足了一世，肯羡飘飘出岫云。
次韵傅茂元二绝·其一
作者：刘子翚
朝代：宋
体裁：七言绝句

濠乐亭前花已披，马军送酒故来迟。只愁风雨卷春去，红染芳郊一径泥。
次韵傅茂元二绝·其二
作者：刘子翚
朝代：宋
体裁：七言绝句

酒兴何如毕吏部，诗情已过鲍参军。醉吟自足了一世，肯羡飘飘出岫云。
次韵六四叔兰诗
作者：刘子翚
朝代：宋

疏疏绿发覆清浔，漠漠微香起夕阴。无复风流追九畹，空余烟雨暗深林。谁分秀色来幽室，独写遗声入素琴。还似高人远尘俗，争辉玉树亦何心。
次韵六四叔兰诗
作者：刘子翚
朝代：宋

疏疏绿发覆清浔，漠漠微香起夕阴。无复风流追九畹，空馀烟雨暗深林。谁分秀色来幽室，独写遗声入素琴。还似高人远尘俗，争辉玉树亦何心。
次韵六四叔兰诗
作者：刘子翚
朝代：宋

疏疏绿髮覆清浔，漠漠微香起夕阴。
无復风流追九畹，空余烟雨暗深林。
谁分秀色来幽室，独写遗声入素琴。
还似高人远尘俗，争辉玉树亦何心。
次韵六四叔村居即事十二绝
作者：刘子翚
朝代：宋

偶随流水到僧家，身世浑如焦谷芽。
午梦不如缘底破，篆烟烧遍一盘花。
次韵六四叔村居即事十二绝
作者：刘子翚
朝代：宋

几许椎埋尽把耡，而今户户偃犀渠。
太平无象从何见，一夜春风长碧蔬。
次韵六四叔村居即事十二绝
作者：刘子翚
朝代：宋

桃花偏傍谪仙居，点缀高岩今几株。力士铛边欠何物，著鞭跨马是狂图。饭了呼童叠石门，雨馀幽事不胜繁。花残不用深惆怅，梧竹新阴又满园。偶随流水到僧家，身世浑如焦谷芽。午梦不知缘底破，篆烟烧遍一盘花。闻道清湖别有春，花边玉笋想长身。怪来几日诗筒少，尽写瑰奇赋洛神。潭边春水碧于苔，为听泠泠溪畔来。不耐颠风阻人兴，渔舟欲上又吹开。蠲病惟应一日晴，小窗萤度暗还明。韦编读罢闻幽鸟，演出精微是此声。酒恶时来漱浅溪，玉池汩汩自生肥。游鯈岂解吾曹意，聊复蓬头坐钓矶。春来太半在农畴，邂逅相逢皆饮流。贪看暮烟驰万柳，不知明月上前洲。庾郎食事惟三九，适口方知味味珍。拟欲招邀无此客，虎头不是个中人。辽鹤归来本姓丁，咿哑几见弄文绷。人间过眼事如许，何用封侯羡戛羹。屋角仙洲入眼明，清风澡涤醉魂醒。麻姑未必堪搔背，薄相由来是蔡经。几许椎埋尽把锄，而今户户偃犀渠。太平无象从何见，一夜春风长碧蔬。
次韵六四叔村居即事十二绝
作者：刘子翚
朝代：宋

潭边春水碧於苔，为听泠泠溪畔来。
不耐颠风阻人兴，渔舟欲上又吹开。
次韵六四叔村居即事十二绝
作者：刘子翚
朝代：宋

酒恶时来漱浅溪，玉池汩汩自生肥。
游鲦岂解吾曹意，聊复蓬头坐钓矶。
次韵六四叔村居即事十二绝
作者：刘子翚
朝代：宋

饭了呼童叠石门，雨余幽事不胜繁。
花残不用深惆怅，梧竹新阴又满园。
次韵六四叔村居即事十二绝·其一
作者：刘子翚
朝代：宋

桃花偏傍谪仙居，点缀高岩今几株。力士铛边欠何物，着鞭跨马是狂图。
次韵六四叔村居即事十二绝·其一
作者：刘子翚
朝代：宋

桃花偏傍谪仙居，点缀高岩今几株。力士铛边欠何物，著鞭跨马是狂图。
次韵六四叔村居即事十二绝·其一〇
作者：刘子翚
朝代：宋

辽鹤归来本姓丁，咿哑几见弄文䙀。
人间过眼事如许，何用封侯羡戛羹。
次韵六四叔村居即事十二绝·其七
作者：刘子翚
朝代：宋

酒恶时来漱浅溪，玉池汩汩自生肥。游鯈岂解吾曹意，聊复蓬头坐钓矶。
次韵六四叔村居即事十二绝·其七
作者：刘子翚
朝代：宋

酒恶时来漱浅溪，玉池汩汩自生肥。
游鯈岂解吾曹意，聊復蓬头坐钓矶。
次韵六四叔村居即事十二绝·其三
作者：刘子翚
朝代：宋
体裁：七言绝句

偶随流水到僧家，身世浑如焦谷芽。午梦不知缘底破，篆烟烧遍一盘花。
次韵六四叔村居即事十二绝·其九
作者：刘子翚
朝代：宋

庾郎食事惟三九，适口方知味味珍。拟欲招邀无此客，虎头不是个中人。
次韵六四叔村居即事十二绝·其九
作者：刘子翚
朝代：宋

庾郎食事惟三九，适口方知味味珍。
拟欲招邀无此客，虎头不是箇中人。
次韵六四叔村居即事十二绝·其二
作者：刘子翚
朝代：宋

饭了呼童叠石门，雨馀幽事不胜繁。花残不用深惆怅，梧竹新阴又满园。
次韵六四叔村居即事十二绝·其二
作者：刘子翚
朝代：宋

饭了呼童迭石门，雨余幽事不胜繁。
花残不用深惆怅，梧竹新阴又满园。
次韵六四叔村居即事十二绝·其五
作者：刘子翚
朝代：宋
体裁：七言绝句

潭边春水碧于苔，为听泠泠溪畔来。不耐颠风阻人兴，渔舟欲上又吹开。
次韵六四叔村居即事十二绝·其八
作者：刘子翚
朝代：宋
体裁：七言绝句

春来太半在农畴，邂逅相逢皆饮流。贪看暮烟驰万柳，不知明月上前洲。
次韵六四叔村居即事十二绝·其六
作者：刘子翚
朝代：宋
体裁：七言绝句

蠲病惟应一日晴，小窗萤度暗还明。韦编读罢闻幽鸟，演出精微是此声。
次韵六四叔村居即事十二绝·其十
作者：刘子翚
朝代：宋

辽鹤归来本姓丁，咿哑几见弄文绷。人间过眼事如许，何用封侯羡戛羹。
次韵六四叔村居即事十二绝·其十一
作者：刘子翚
朝代：宋
体裁：七言绝句

屋角仙洲入眼明，清风澡涤醉魂醒。麻姑未必堪搔背，薄相由来是蔡经。
次韵六四叔村居即事十二绝·其十二
作者：刘子翚
朝代：宋
体裁：七言绝句

几许椎埋尽把锄，而今户户偃犀渠。太平无象从何见，一夜春风长碧蔬。
次韵六四叔村居即事十二绝·其四
作者：刘子翚
朝代：宋
体裁：七言绝句

闻道清湖别有春，花边玉笋想长身。怪来几日诗筒少，尽写瑰奇赋洛神。
次韵刘宪诗二首
作者：刘子翚
朝代：宋

吾宗三凤久心降，一见端如渴饮江。好客襟怀直绝倒，封侯骨相自耆庞。知名夙昔惭惊座，袖手雍容笑斲窗。岂谓诗盟容我辈，哑钟无韵若为撞。已筑高城受虏降，盟言端的有如江。翠华回跸清驰道，绣指观风绝犬庞。凯奏花卿初卷甲，诗成草圣屡题窗。还朝有策裨聪听，纳谏那忧以杖撞。
次韵刘宪诗二首
作者：刘子翚
朝代：宋

已筑高城受虏降，盟言端的有如江。
翠华回跸清驰道，绣指观风绝犬庞。
凯奏花卿初卷甲，诗成草圣屡题窗。
还朝有策裨聪明，纳谏那忧以杖撞。
次韵刘宪诗二首·其一
作者：刘子翚
朝代：宋
体裁：古风

吾宗三凤久心降，一见端如渴饮江。好客襟怀直绝倒，封侯骨相自耆庞。知名夙昔惭惊座，袖手雍容笑斲窗。岂谓诗盟容我辈，哑钟无韵若为撞。
次韵刘宪诗二首·其二
作者：刘子翚
朝代：宋
体裁：古风

已筑高城受虏降，盟言端的有如江。翠华回跸清驰道，绣指观风绝犬庞。凯奏花卿初卷甲，诗成草圣屡题窗。还朝有策裨聪听，纳谏那忧以杖撞。
次韵卢赞元再喜雪
作者：刘子翚
朝代：宋

史君新诗来不绝，灿灿珠星联璧月。
黄堂旌旆晓排衙，喜见宾僚重贺雪。
寒儒茅屋补更穿，雪余仍值江风颠。
拟招邻叟共一醉，斗酒十千愁费钱。
南枝又见新梅萼，试熨春衫冷难着。
飘零节物易惊心，常恐星星侵鬓脚。
东阁何当呼侍儿，蟹螯不妨左手持。
参陪后乘尽珠履，谁赋刘叉冰柱诗。
次韵卢赞元再喜雪
作者：刘子翚
朝代：宋

史君新诗来不绝，灿灿珠星联璧月。黄堂旌旆晓排衙，喜见宾僚重贺雪。寒儒茅屋补更穿，雪余仍值江风颠。拟招邻叟共一醉，斗酒十千愁费钱。南枝又见新梅萼，试熨春衫冷难著。飘零节物易惊心，常恐星星侵鬓脚。东阁何当呼侍儿，蟹螯不妨左手持。参陪后乘尽珠履，谁赋刘叉冰柱诗。
次韵卢赞元再喜雪
作者：刘子翚
朝代：宋

史君新诗来不绝，灿灿珠星联璧月。黄堂旌旆晓排衙，喜见宾僚重贺雪。寒儒茅屋补更穿，雪馀仍值江风颠。拟招邻叟共一醉，斗酒十千愁费钱。南枝又见新梅萼，试熨春衫冷难著。飘零节物易惊心，常恐星星侵鬓脚。东阁何当呼侍儿，蟹螯不妨左手持。参陪后乘尽珠履，谁赋刘叉冰柱诗。
次韵卢赞元喜雪
作者：刘子翚
朝代：宋

六花初逐晓风繁，五袴那忧岁晚寒。
杖屦客迷村径远，笙歌人在小楼看。
也知近郭梅将动，只恐行春路未干。
授简梁园休惜醉，银台列烛妓围宽。
次韵卢赞元喜雪
作者：刘子翚
朝代：宋

六花初逐晓风繁，五裤那忧岁晚寒。杖屦客迷村径远，笙歌人在小楼看。也知近郭梅将动，只恐行春路未乾。授简梁园休惜醉，银台列烛妓围宽。
次韵卢赞元喜雪
作者：刘子翚
朝代：宋

六花初逐晓风繁，五裤那忧岁晚寒。杖屦客迷村径远，笙歌人在小楼看。也知近郭梅将动，只恐行春路未乾。授简梁园林惜醉，银台列烛妓围宽。
次韵原仲幽居
作者：刘子翚
朝代：宋

贵贱营营各有求，柴门昼掩静幽幽。读书无效空千卷，学稼虽勤少一丘。感慨旧余王粲赋，栖迟今仙长卿游。幔亭莫失春风约，我亦身如不系舟。
次韵原仲幽居
作者：刘子翚
朝代：宋

贵贱营营各有求，柴门昼掩静幽幽。
读书无效空千卷，学稼虽勤少一丘。
感慨旧余王粲赋，栖迟今倦长卿游。
幔亭莫失春风约，我亦身如不繫舟。
次韵原仲幽居
作者：刘子翚
朝代：宋

贵贱营营各有求，柴门昼掩静幽幽。读书无效空千卷，学稼虽勤少一丘。感慨旧馀王粲赋，栖迟今倦长卿游。幔亭莫失春风约，我亦身如不系舟。
次韵原仲竹
作者：刘子翚
朝代：宋
体裁：五言律诗

夕烟浮野圃，春竹过邻墙。石涧深深影，风轩远远凉。禅心敲有韵，翠袖倚生香。不有冰霜劲，蒿莱到汝长。
次韵吴教授题子应山斋
作者：刘子翚
朝代：宋
体裁：七言律诗

芒鞋竹杖日随身，所向逍遥乐任真。强健挂冠非矫俗，荣华得路转迷人。爱山兀兀常心醉，与世悠悠只貌亲。最晚论交欣得子，一樽犹足慰漂沦。
次韵士特赠别
作者：刘子翚
朝代：宋
体裁：五言律诗

客舍愁分袂，梅花小雪前。夜看牛渚月，春别剡溪船。丽句光行色，悲歌惨别筵。后期相约处，双阙五云天。
次韵张守同往华严
作者：刘子翚
朝代：宋
体裁：七言律诗

浅水荷花开傍桥，晚钟楼殿碧山椒。林松绕路行不彻，野鸟避人飞更遥。喜有高情共丘壑，应须长啸混渔樵。老僧好事能延客，未觉山房苦寂寥。
次韵张守同往华严
作者：刘子翚
朝代：宋

浅水荷花开傍桥，晚钟楼殿碧山椒。林松绕路行不彻，野鸟避人飞更遥。喜有高情共捕壑，应须长啸混渔樵。老僧好事能延客，未觉山房苦寂寥。
次韵张守壶山诗
作者：刘子翚
朝代：宋

松根系马望巑屼，乘兴攀跻不作难。日出渐看林雾散，潮来先觉海风寒。遥连钓石多红树，半出僧垣尽绿竿。不见双旌来视稼，忆君对酒岂能欢。
次韵张守壶山诗
作者：刘子翚
朝代：宋

松根系马望巑岏，乘兴攀跻不作难。日出渐看林雾散，潮来先觉海风寒。遥连钓石多红树，半出僧垣尽绿竿。不见双旌来视稼，忆君对酒岂能欢。
次韵张守壶山诗
作者：刘子翚
朝代：宋

松根繫马望巑岏，乘兴攀跻不作难。
日出渐看林雾散，潮来先觉海风寒。
遥连钓石多红树，半出僧垣尽绿竿。
不见双旌来视稼，忆君对酒岂能欢。
次韵张守梅诗
作者：刘子翚
朝代：宋
体裁：五言律诗

破雪梅初动，南枝更北枝。傍墙应折尽，背日较开迟。晓角惊残梦，春愁占两眉。狂风将落蕊，故入画楼吹。
次韵张守梅诗
作者：刘子翚
朝代：宋

破雪梅初动，南枝更北枝。
傍墙应折尽，背日较开迟。
晓角惊残角，春愁占两眉。
狂风将落蕊，故入画楼吹。
次韵张守梅诗
作者：刘子翚
朝代：宋

草棘萧萧野岸隈，暗香消息已传梅。
雪欺篱落遥难认，暖入枝条併欲开。
愁向天涯今度见，老随春色暗中来。
似闻诗社多何逊，盍试招邀共一杯。
次韵张守梅诗
作者：刘子翚
朝代：宋
体裁：七言律诗

草棘萧萧野岸隈，暗香消息已传梅。雪欺篱落遥难认，暖入枝条并欲开。愁向天涯今度见，老随春色暗中来。似闻诗社多何逊，盍试招邀共一杯。
次韵张守秋怀四首
作者：刘子翚
朝代：宋

岁事何仓卒，微吟寄各情。
野耕方刈熟，邻酿已沽清。
归雁年年急，寒烽处处明。
予衰倦流转，梦想玉阶平。
次韵张守秋怀四首
作者：刘子翚
朝代：宋

杖藜乘兴出，佳处每关情。白石溪流浅，黄花篱落清。林烟经雨薄，野日傍山明。赖有杯中物，愁怀得暂平。徙倚山堂晚，悲秋万古情。雨蔬犹擢秀，风沼自扬清。野迥归牛小，沙寒白鸟明。凄凄枫柳树，汝意亦难平。失计萦尘网，栖栖厌不情。兴随凫舄远，官比绮曹清。大案韦编古，深房纸瓦明。圣贤聊晤对，事业只平平。岁事何仓卒，微吟寄客情。野耕方刈熟，邻酿已沽清。归雁年年急，寒烽处处明。予衰倦流转，梦想玉阶平。
次韵张守秋怀四首·其一
作者：刘子翚
朝代：宋
体裁：五言律诗

杖藜乘兴出，佳处每关情。白石溪流浅，黄花篱落清。林烟经雨薄，野日傍山明。赖有杯中物，愁怀得暂平。
次韵张守秋怀四首·其一
作者：刘子翚
朝代：宋

杖藜乘兴出，佳处每关情。
白石溪流浅，黄花篱落清。
林烟经雨薄，野日傍山明。
頼有杯中物，愁怀得暂平。
次韵张守秋怀四首·其三
作者：刘子翚
朝代：宋

失计萦尘网，栖栖厌不情。兴随凫舄远，官比绮曹清。大案韦编古，深房纸瓦明。圣贤聊晤对，事业只平平。
次韵张守秋怀四首·其三
作者：刘子翚
朝代：宋

失计萦尘网，栖栖厌不情。
兴随鳬舄远，官比绮曹清。
大案韦编古，深房纸瓦明。
圣贤聊晤对，事业只平平。
次韵张守秋怀四首·其二
作者：刘子翚
朝代：宋
体裁：五言律诗

徙倚山堂晚，悲秋万古情。雨蔬犹擢秀，风沼自扬清。野迥归牛小，沙寒白鸟明。凄凄枫柳树，汝意亦难平。
次韵张守秋怀四首·其四
作者：刘子翚
朝代：宋
体裁：五言律诗

岁事何仓卒，微吟寄客情。野耕方刈熟，邻酿已沽清。归雁年年急，寒烽处处明。予衰倦流转，梦想玉阶平。
次韵张守立春
作者：刘子翚
朝代：宋

把酒酬佳节，遨头乐未央。
池冰犹涩舫，岸柳已笼墙。
晓院帘帏卷，春盘餠饵香。
慇懃分彩胜，为掩鬓边霜。
次韵张守立春
作者：刘子翚
朝代：宋

把酒酬佳节，遨头乐未央。池冰犹涩舫，岸柳已笼墙。晓院帘帏卷，春盘饼饵香。慇勤分彩胜，为掩鬓边霜。
次韵张守立春
作者：刘子翚
朝代：宋

把酒酬佳节，遨头乐未央。池冰犹涩舫，岸柳已笼墙。晓院帘帏卷，春盘饼饵香。殷勤分彩胜，为掩鬓边霜。
次韵张守述怀
作者：刘子翚
朝代：宋

避地漂流更海隅，一身难料岂知余。
晚楼独上非吾里，几日西来绝羽书。
虏未息兵由运数，力难康世昧孤虚。
郡侯恺悌忧民切，鲁史无因讽失鱼。
次韵张守述怀
作者：刘子翚
朝代：宋

避地漂流更海隅，一身难料岂知余。晚楼独上非吾里，几日西来绝羽书。虏未息兵由运数，力难康世昧孤虚。郡侯恺梯忧民切，鲁史无因讽失鱼。
次韵张守述怀
作者：刘子翚
朝代：宋

避地漂流更海隅，一身难料岂知馀。晚楼独上非吾里，几日西来绝羽书。虏未息兵由运数，力难康世昧孤虚。郡侯恺悌忧民切，鲁史无因讽失鱼。
次韵张守酴醾二首
作者：刘子翚
朝代：宋

荣华休羡黑头公，且对芳辰赏丽丛。十万青条寒挂雨，三千粉面笑临风。莫将拟雪才情赋，盍与观梅兴味同。只恐春归有遗恨，典刑犹在浊醪中。退食黄堂喜自公，不妨幽兴嘱芳丛。双旌不出閒春昼，大笔微吟缀祖风。老矣交朋今日少，飘然游宦异乡同。杖藜约我过南浦，贤圣时时为一中。
次韵张守酴醿二首·其一
作者：刘子翚
朝代：宋
体裁：七言律诗

荣华休羡黑头公，且对芳辰赏丽丛。十万青条寒挂雨，三千粉面笑临风。莫将拟雪才情赋，盍与观梅兴味同。只恐春归有遗恨，典刑犹在浊醪中。
次韵张守酴醿二首·其二
作者：刘子翚
朝代：宋
体裁：七言律诗

退食黄堂喜自公，不妨幽兴嘱芳丛。双旌不出閒春昼，大笔微吟缀祖风。老矣交朋今日少，飘然游宦异乡同。杖藜约我过南浦，贤圣时时为一中。
次韵挹山亭张子猷绝句
作者：刘子翚
朝代：宋
体裁：七言绝句

鹤驾腾空春复秋，淡烟寒日锁林丘。夕郎自是金门客，莫更临风思远游。
次韵挹山亭张子猷绝句
作者：刘子翚
朝代：宋

鹤驾腾空春復秋，淡烟寒日锁林丘。
夕郎自是金门客，莫更临风思远游。
次韵文殊五言
作者：刘子翚
朝代：宋
体裁：五言律诗

小雨贻新句，端如印印泥。凝眸方过鸟，倚杖忽横溪。老态犹堪强，真豪已觉低。钟声隔林寺，惭愧有幽栖。
次韵新乡诸公雪诗二首
作者：刘子翚
朝代：宋

腊裹天公未得閒，重阴先殿晚来寒。数丝绰约流空际，一阵缤纷糁夜阑。已傍余光窥蠹简，更消清液试龙团。杜门自觉心神莹，老去追随只强欢。
次韵新乡诸公雪诗二首
作者：刘子翚
朝代：宋

腊里天公未得閒，重阴先殿晚来寒。数丝绰约流空际，一陈缤纷糁夜阑。已傍馀光窥蠹简，更消清液试龙团。杜门自觉心神瑩，老去追随只强欢。贪行璀璨意无寒，不管飞花著鬓斑。一段清光贻老境，十年胜览在家山。遥知物外徜徉乐，肯放毫端造化閒。寸铁不携当百战，欲申前令愧辞艰。
次韵新乡诸公雪诗二首·其一
作者：刘子翚
朝代：宋

腊裏天公未得閒，重阴先殿晚来寒。
数丝绰约流空际，一陈缤纷糁夜阑。
已傍余光窥蠹简，更消清液试龙团。
杜门自觉心神莹，老去追随只强欢。
次韵新乡诸公雪诗二首·其一
作者：刘子翚
朝代：宋

腊里天公未得閒，重阴先殿晚来寒。数丝绰约流空际，一陈缤纷糁夜阑。已傍馀光窥蠹简，更消清液试龙团。杜门自觉心神瑩，老去追随只强欢。
次韵新乡诸公雪诗二首·其一
作者：刘子翚
朝代：宋
体裁：古风

腊里天公未得閒，重阴先殿晚来寒。数丝绰约流空际，一陈缤纷糁夜阑。已傍馀光窥蠹简，更消清液试龙团。杜门自觉心神莹，老去追随只强欢。
次韵新乡诸公雪诗二首·其二
作者：刘子翚
朝代：宋

贪行璀璨意无寒，不管飞花着鬓斑。
一段清光贻老境，十年胜览在家山。
遥知物外徜徉乐，肯放毫端造化閒。
寸铁不携当百战，欲申前令愧辞艰。
次韵新乡诸公雪诗二首·其二
作者：刘子翚
朝代：宋

贪行璀璨意无寒，不管飞花著鬓斑。一段清光贻老境，十年胜览在家山。遥知物外徜徉乐，肯放毫端造化閒。寸铁不携当百战，欲申前令愧辞艰。
次韵方学士万卷楼
作者：刘子翚
朝代：宋
体裁：七言律诗

渊然推量德为循，酷爱收书定可人。刘向讨论称好古，退之学问美藏身。箕裘有子能传业，俎豆于今叹不辰。我亦平生讥传癖，可怜朱墨费精神。
次韵方学士万卷楼
作者：刘子翚
朝代：宋

渊然推量德为循，酷爱收书定可人。刘向讨论称好古，退之学问美藏身。箕裘有子能传业，俎豆於今叹不辰。我亦平生识传癖，可怜朱墨费精神。
次韵明仲幽居春来十首
作者：刘子翚
朝代：宋

{左足右戚}{左足右戚}鸣山筇一枝，逢春聊复咏歌之。
故园风光本具足，浪蕊浮花莫作迷。
次韵明仲幽居春来十首
作者：刘子翚
朝代：宋

一幅乌巾雪发盈，村深时听{缀纟换右边鸟}刀声。
浪将兰艾评春事，我自平生小屈平。
次韵明仲幽居春来十首
作者：刘子翚
朝代：宋

归来十六巾新元，种得黄楠绕旧村。
岂是翛然便遗物，吾衰不复梦修门。
次韵明仲幽居春来十首
作者：刘子翚
朝代：宋

蒲团宴坐若还家，罗縠如空了不庶。
可春风摇得我，兰芳轻噀淡黄芽。
次韵明仲幽居春来十首
作者：刘子翚
朝代：宋

蓬松衰发倦重簪，一榻惟便独寝甘。
却忆少陵诗句好，依然云林晓相参。
次韵明仲幽居春来十首
作者：刘子翚
朝代：宋

近邻分得续随栽，准拟新晴手自培。
不奈余寒侵病骨，耡耰无味却归来。
次韵明仲幽居春来十首
作者：刘子翚
朝代：宋

醉毫叵我落乌丝，况是桃源乍入时。祇恐升平要华藻，赐笺春动万年枝。幽居十绝巧凌春，我亦刳肠强效颦。忧乐悬知不同调，山南山北寂寥人。一幅乌巾雪发盈，村深时听鵽刀声。浪将兰艾评春事，我自平生小屈平。归来十六见新元，种得黄楠绕旧村。岂是翛然便遗物，吾衰不复梦修门。蒲团宴坐若还家，罗縠如空了不遮。可是春风摇得我，兰芳轻噀淡黄芽。莫遣潇湘双鲤来，归心生怕晓禽催。咄嗟新转渠渠屋，寒士欢颜正尔开。䠞䠞鸣山筇一枝，逢春聊复咏歌之。故园风光本具足，浪蕊浮花莫作迷。蓬松衰发倦重簪，一榻惟便独寝甘。却忆少陵诗句好，依然云木晓相参。近邻分得续随栽，准拟新晴手自培。不奈馀寒侵病骨，锄耰无味却归来。岂惭辛苦把渔竿，犹有机心傍钓滩。文定书堂最深稳，何如袖手试观澜。
次韵明仲幽居春来十首
作者：刘子翚
朝代：宋

醉毫叵我落乌丝，况是桃源乍入时。祗恐升平要华藻，赐笺春动万年枝。
次韵明仲幽居春来十首·其一
作者：刘子翚
朝代：宋

醉毫叵我落乌丝，况是桃源乍入时。祇恐升平要华藻，赐笺春动万年枝。
次韵明仲幽居春来十首·其一
作者：刘子翚
朝代：宋

醉毫叵我落乌丝，况是桃源乍入时。
祇恐昇平要华藻，赐笺春动万年枝。
次韵明仲幽居春来十首·其七
作者：刘子翚
朝代：宋

䠞䠞鸣山筇一枝，逢春聊复咏歌之。故园风光本具足，浪蕊浮花莫作迷。
次韵明仲幽居春来十首·其七
作者：刘子翚
朝代：宋

䠞䠞鸣山筇一枝，逢春聊復咏歌之。
故园风光本具足，浪蕊浮花莫作迷。
次韵明仲幽居春来十首·其三
作者：刘子翚
朝代：宋

一幅乌巾雪发盈，村深时听鵽刀声。浪将兰艾评春事，我自平生小屈平。
次韵明仲幽居春来十首·其三
作者：刘子翚
朝代：宋

一幅乌巾雪髮盈，村深时听鵽刀声。
浪将兰艾评春事，我自平生小屈平。
次韵明仲幽居春来十首·其九
作者：刘子翚
朝代：宋

近邻分得续随栽，准拟新晴手自培。
不奈余寒侵病骨，锄耰无味却归来。
次韵明仲幽居春来十首·其九
作者：刘子翚
朝代：宋

近邻分得续随栽，准拟新晴手自培。不奈馀寒侵病骨，锄耰无味却归来。
次韵明仲幽居春来十首·其二
作者：刘子翚
朝代：宋
体裁：七言绝句

幽居十绝巧凌春，我亦刳肠强效颦。忧乐悬知不同调，山南山北寂寥人。
次韵明仲幽居春来十首·其五
作者：刘子翚
朝代：宋
体裁：七言绝句

蒲团宴坐若还家，罗縠如空了不遮。可是春风摇得我，兰芳轻噀淡黄芽。
次韵明仲幽居春来十首·其八
作者：刘子翚
朝代：宋

蓬松衰发倦重簪，一榻惟便独寝甘。却忆少陵诗句好，依然云木晓相参。
次韵明仲幽居春来十首·其八
作者：刘子翚
朝代：宋

蓬松衰髮倦重簪，一榻惟便独寝甘。
却忆少陵诗句好，依然云木晓相参。
次韵明仲幽居春来十首·其六
作者：刘子翚
朝代：宋

莫遣潇湘双鲤来，归心生怕晓禽催。
咄嗟新转渠渠屋，寒士懽颜正尔开。
次韵明仲幽居春来十首·其六
作者：刘子翚
朝代：宋

莫遣潇湘双鲤来，归心生怕晓禽催。咄嗟新转渠渠屋，寒士欢颜正尔开。
次韵明仲幽居春来十首·其十
作者：刘子翚
朝代：宋
体裁：七言绝句

岂惭辛苦把渔竿，犹有机心傍钓滩。文定书堂最深稳，何如袖手试观澜。
次韵明仲幽居春来十首·其四
作者：刘子翚
朝代：宋

归来十六见新元，种得黄楠绕旧村。岂是翛然便遗物，吾衰不复梦修门。
次韵明仲幽居春来十首·其四
作者：刘子翚
朝代：宋

归来十六见新元，种得黄楠绕旧村。
岂是翛然便遗物，吾衰不復梦修门。
次韵明仲游北岩
作者：刘子翚
朝代：宋

云岩藏胜绝，何路不潜通。信步迷时远，冥心乐处同。乱松风索索，悬瀑雨濛濛。陶谢多清兴，招邀有远公。
次韵明仲游北岩
作者：刘子翚
朝代：宋

云岩藏胜绝，何路不潜通。信步迷时远，冥心乐处同。乱松风索索，悬瀑雨蒙蒙。陶谢多清兴，招邀有远公。
次韵明仲游将军岩
作者：刘子翚
朝代：宋

乐哉今日游，结友尽英秀。山灵欣客来，阁雨开云岫。步屣出烟岚，声呼答岩窦。轻生快险奇，一坠那复捄。崇林蓊地幽，长湍泻天漏。精庐记旧经，密径迷新簉。将军隐高寒，古井余荒甃。当年百战疲，虮虱生戎胄。心存巢许间，功岂韩彭后。慨然望中原，毒子方交斗。曷不生斯辰，天骄过难宥。妖氛六合昏，长夜何时昼。尊周感获麟，怀楚歌啼狖。世变莽难如，如瞽窥篆籀。置之勿重论，大白引醇酎。幽禽静一闻，寒芳晚三嗅。方虚接胜怀，日毂转何骤。山南山北奇，脚力倦寻究。良游易蹉跎，澹境难宿留。诗囊归倒悬，琼琚羡君富。
次韵明仲游将军岩
作者：刘子翚
朝代：宋

乐哉今日游，结友尽英秀。山灵欣客来，阁雨开云岫。步屣出烟岚，声呼答岩窦。轻生快险奇，一坠那复救。崇林蓊地幽，长湍泻天漏。精庐记旧经，密径迷新簉。将军隐高寒，古井馀荒甃。当年百战疲，虮虱生戎胄。心存巢许间，功岂韩彭后。慨然望中原，毒手方交斗。曷不生斯辰，天骄过难宥。妖氛六合昏，长夜何时昼。尊周感获麟，怀楚歌啼狖。世变莽难知，如瞽窥篆籀。置之勿重论，大白引醇酎。幽禽静一闻，寒芳晚三嗅。方虚接胜怀，日毂转何骤。山南山北奇，脚力倦寻究。良游易蹉跎，澹境难宿留。诗囊归倒悬，琼琚羡君富。
次韵明仲游将军岩
作者：刘子翚
朝代：宋

乐哉今日游，结友尽英秀。
山灵欣客来，阁雨开云岫。
步屣出烟岚，声呼答岩窦。
轻生快险奇，一坠那復捄。
崇林蓊地幽，长湍泻天漏。
精庐记旧经，密径迷新簉。
将军隠高寒，古井余荒甃。
当年百战疲，虮蝨生戎胄。
心存巢许间，功岂韩彭后。
慨然望中原，毒手方交斗。
曷不生斯辰，天骄过难宥。
妖氛六合昏，长夜何时昼。
尊周感获麟，怀楚歌啼狖。
世变莽难知，如瞽窥篆籀。
置之勿重论，大白引醇酎。
幽禽静一闻，寒芳晚三嗅。
方虚接胜怀，日毂转何骤。
山南山北奇，脚力倦寻究。
良游易蹉跎，澹境难宿留。
诗囊归倒悬，琼琚羡君富。
次韵明仲游栖云阁
作者：刘子翚
朝代：宋
体裁：古风

溪山步步开图障，山影更随溪荡漾。回环两县烟雨奇，一目尽奄长桥上。乾枫枯柳澹不春，欢伯为解愁城屯。书空咄咄亦良苦，抵掌呜呜聊任真。山房竹阴生晚寂，客醉忘归主忘客。沉机已寄谢安棋，逸兴何惭阮孚屐。道人栖云乐其天，孰知为仙孰为禅。定应风蜩足枯槁，绝胜磨蚁争回旋。
次韵明仲游栖云阁
作者：刘子翚
朝代：宋

溪山步步开图障，山影更随溪荡漾。
回环两县烟雨奇，一目尽奄长桥上。
干枫枯柳澹不春，欢伯为解愁城屯。
书空咄咄亦良苦，抵掌呜呜聊任真。
山房竹阴生晚寂，客醉忘归主忘客。
沉机已寄谢安棋，逸兴何惭阮孚屐。
道人栖云乐其天，孰知为仙孰为禅。
定应风蜩足枯槁，绝胜磨蚁争回旋。
次韵明仲畦字韵诗
作者：刘子翚
朝代：宋
体裁：古风

祝融散仙在西溪，此老平生无町畦。一日不见十日恨，绿稻渺渺吞幽思。细红时浇垒块胸，跣行笑逆泠然风。意消万事如燎发，小醉扶头须半月。叩梧林谷为呼号，隐几乾坤有超越。自怜顽钝不可鞭，挽之欲置名流边。长言为我澡袢暑，洒目万线琮琤悬。
次韵明仲畦字韵诗
作者：刘子翚
朝代：宋

祝融散仙在西溪，此老平生无町畦。
一日不见十日恨，绿稻渺渺吞幽思。
细红时浇垒块胸，跣行笑逆泠然风。
意消万事如燎髮，小醉扶头须半月。
叩梧林谷为呼号，隠几干坤有超越。
自怜顽钝不可鞭，挽之欲置名流边。
长言为我澡袢暑，洒目万线琮琤悬。
次韵明仲赠六四叔之作
作者：刘子翚
朝代：宋
体裁：七言律诗

平生一笑轻离别，林下相从各壮年。绝爱步兵胸垒块，更欣阿大语蝉连。杖藜只作寻常出，卮酒何辞一再传。燕颔虎头经赏识，定应接武向甘泉。
次韵明仲赠六四叔之作
作者：刘子翚
朝代：宋

平生一笑轻离别，林下相从各壮年。
绝爱步兵胸垒块，更欣阿大语蝉连。
杖藜只作寻常出，巵酒何辞一再传。
燕颔虎头经赏识，定应接武向甘泉。
次韵朱乔年送山老住三峰二首
作者：刘子翚
朝代：宋

已爱云山信脚行，撩人诗句更增情。直须吏部寻盟日，急遣双鱼一寄声。平生耳里三峰寺，况识峰头新主人。借我一筇扶病去，月林松吹度纶巾。
次韵朱乔年送山老住三峰二首
作者：刘子翚
朝代：宋

平生耳裹三峰寺，况识峰头新主人。
借我一筇扶病去，月林松吹度纶巾。
次韵朱乔年送山老住三峰二首·其一
作者：刘子翚
朝代：宋
体裁：七言绝句

已爱云山信脚行，撩人诗句更增情。直须吏部寻盟日，急遣双鱼一寄声。
次韵朱乔年送山老住三峰二首·其二
作者：刘子翚
朝代：宋

平生耳裏三峯寺，况识峯头新主人。
借我一筇扶病去，月林松吹度纶巾。
次韵朱乔年送山老住三峰二首·其二
作者：刘子翚
朝代：宋

平生耳里三峰寺，况识峰头新主人。借我一筇扶病去，月林松吹度纶巾。
次韵李汉老诗
作者：刘子翚
朝代：宋
体裁：古风

蒙庄叹隙驹，孔圣悲逝川。百年生有涯，万感情无边。贤愚真唯阿，系心同一缘。内热蛊其中，伊谁肯求痊。乐哉今日游，众宾肃初筵。社樗间群材，嫫母参众妍。谑弄既莞尔，献酬亦颓然。胡为发争端，咄咄论深禅。击水但增波，止薪自无烟。便应三宜休，敢论四不迁。公如高车驰，扬尘绝通廛。我如驭小驷，交绥已回旋。初谋不自量，取困大敌前。金化质不亡，冰融水非坚。市门有真楼，相从待他年。
次韵李汉老诗
作者：刘子翚
朝代：宋

蒙庄叹隙驹，孔圣悲逝川。
百年生有涯，万感情无边。
贤愚真唯阿，繫心同一缘。
内热蛊其中，伊谁肯求痊。
乐哉今日游，众宾肃初筵。
社樗间羣材，嫫母参众妍。
谑弄既莞尔，献酬亦颓然。
胡为发争端，咄咄论深禅。
击水但增波，止薪自无烟。
便应三宜休，敢论四不迁。
公如高车驰，扬尘绝通廛。
我如驭小驷，交绥已回旋。
初谋不自量，取困大敌前。
金化质不亡，冰融水非坚。
市门有真楼，相从待他年。
次韵林吉甫游天宫
作者：刘子翚
朝代：宋

闻说星郎隐翠峰，鵷鸾回首大明宫。倦游壮岁抛朝绂，归梦清江忆钓筒。贤圣相期黄卷裹，是非都付浊醪中。更闻莲社多幽侣，我欲时来问苦空。
次韵林吉甫游天宫
作者：刘子翚
朝代：宋

闻说星郎隐翠峰，鹓鸾回首大明宫。倦游壮岁抛朝绂，归梦清江忆钓筒。贤圣相期黄卷里，是非都付浊醪中。更闻莲社多幽侣，我欲时来问苦空。
次韵林吉甫游天宫
作者：刘子翚
朝代：宋

闻说星郎隠翠峰，鹓鸾回首大明宫。
倦游壮岁抛朝绂，归梦清江忆钓筒。
贤圣相期黄卷裏，是非都付浊醪中。
更闻莲社多幽侣，我欲时来问苦空。
次韵栀坑七言
作者：刘子翚
朝代：宋
体裁：七言律诗

酒香浑若过新丰，心事悠悠冷笑中。彻夜道傍栀叶雨，几年马上桂枝风。高情未许愁能挽，归意惟应梦可通。准拟今秋剩追逐，暗泉锵佩月潭东。
次韵栀杭七言
作者：刘子翚
朝代：宋

酒香浑若过新丰，心事悠悠冷笑中。彻夜道傍栀叶雨，几年马上桂枝风。高情未许愁心挽，归意惟应梦可通。准拟今秋剩追逐，暗泉锵佩月潭东。
次韵温其元日诗
作者：刘子翚
朝代：宋
体裁：七言律诗

晓来飞雨挟风颠，洗出韶容换故年。花动一红明屋角，山寒乱碧到樽前。病如夜鹤孤还警，老似春蚕饱即眠。赖有故人开寂寞，锦囊诗句许时传。
次韵温其元日诗
作者：刘子翚
朝代：宋

晓来飞雨挟风颠，洗出韶容换故年。
花动一红明屋角，山寒乱碧到樽前。
病如夜鹤孤还警，老似春蚕饱即眠。
頼有故人开寂寞，锦囊诗句许时传。
次韵温其种竹诗
作者：刘子翚
朝代：宋

种竹应须我辈人，茅檐对此可忘贫。攲风带雨看无厌，淡夜寒绡画不真。青女侵凌馀瘦节，箨龙盘屈更分身。会裁一管招鸣凤，千亩何须羡渭滨。
次韵温其种竹诗
作者：刘子翚
朝代：宋

种竹应须我辈人，茅檐对此可忘贫。欹风带雨看无厌，淡夜寒绡画不真。青女侵凌余瘦节，箨龙盘屈更分身。会裁一管招鸣凤，千亩何须羡渭滨。
次韵温其见寄长句
作者：刘子翚
朝代：宋
体裁：七言律诗

拂衣归去隐岩扃，世事悠悠亦饱经。午梦溪声摇户牖，夜吟花影转厢营。已甘衰病安尧壤，岂有声名动汉廷。好事髯翁每相过，幅巾藜杖喜逢迎。
次韵温其见寄长句
作者：刘子翚
朝代：宋

拂衣归去隠岩扃，世事悠悠亦饱经。
午梦溪声摇户牖，夜吟花影转厢营。
已甘衰病安尧壤，岂有声名动汉廷。
好事髯翁每相过，幅巾藜杖喜逢迎。
次韵温其雪
作者：刘子翚
朝代：宋
体裁：七言律诗

侵凌腊尾近春前，冻色冥冥不见天。一洗氛埃终自洁，暗催花柳为谁妍。单衣窭巷无朝爨，垂箔高门有醉眠。闻道江头消息好，玉旌瑶帜满楼船。
次韵熊叔雅七言
作者：刘子翚
朝代：宋

只今漂荡贾长沙，来往三山蹑纬霞。马上新诗犹忆友，枕边幽梦不离家。风惊枯苇连汀雨，霜着寒枫满树花。却记梁园初识面，干戈岂料落天涯。
次韵熊叔雅七言
作者：刘子翚
朝代：宋

只今漂荡贾长沙，来往三山蹑纬霞。马上新诗犹忆友，枕边幽梦不离家。风惊枯苇连汀雨，霜著寒枫满树花。却记梁园初识面，干戈岂料落天涯。